Analisis GOLD – Emas Kekal Di Atas $2,000, Bakal Terbang Tinggi?

Dagangan emas memberi reaksi menarik di sesi New York semalam ketika pasaran tertumpu pada terbitan data inflasi Amerika Syarikat (AS).
Bacaan indeks harga pengguna AS menunjukkan penurunan lebih rendah berbanding ramalan pada bulan Mac, mendorong penyusutan ke atas US dolar.
Situasi itu juga turut memberi kesan kepada aset emas yang turut pamerkan peningkatan nilainya namun turut berlaku penurunan.
Jika diperhatikan pada carta harga XAU/USD yang mengukur nilai emas berbanding US dolar, harga telah melonjak hingga mencapai paras 2028.00 sebaik sahaja data diterbitkan.
Namun, harga kembali susut semula menuju paras 2000.00 selain turut menguji paras sokongan Moving Average 50 (MA50) pada rangka masa 1 jam di carta XAU/USD tersebut.
Menuju ke penghujung sesi New York, harga melantun naik semula sebelum menutup dagangan di sekitar paras 2014.00.
 Menyambung dagangan pada hari ini (Khamis), setelah mendatar di sesi Asia, harga meneruskan lagi kenaikan di sesi Eropah untuk mencabar paras ketinggian dicapai semalam.
Seterusnya, ketinggian minggu lalu pada 2030.00 berkemungkinan mampu diatasi dengan jangkaan emas yang masih memanfaatkan penyusutan US dolar.
Namun jika situasi berubah, harga boleh menjunam semula ke zon tumpuan 2000.00 sebelum isyarat perubahan trend akan diperhatikan.
Seterusnya, harga boleh turun ke paras lebih rendah dengan zon 1950.00 menanti untuk diuji yang turut menjadi tumpuan sebelum ini.
Lihat gambar carta harga XAU/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


5 Sebab Yang Mendorong Pelabur Memilih Posisi Jualan Ke Atas Dagangan USD

Dolar Amerika terus diniagakan lemah sehingga penghujung minggu dengan kecenderungan pelabur yang lebih memilih posisi jualan ke atas matawang USD dengan berpandukan beberapa faktor.
Setelah diteliti, berikut adalah beberapa faktor yang mendorong penurunan nilai dagangan USD dalam tempoh masa yang terdekat ini.
Faktor utama yang menjadi sandaran pelabur adalah jangkaan Federal Reserve yang bakal menurunkan kadar faedah untuk penetapan polisi monetari yang akan datang.
Jangkaan kuat bahawa Fed akan menurunkan kadar faedah pada mesyuarat Julai. Namun, persoalan adalah nilai pemotongan kadar sama ada 25 mata asas atau kepada 50 mata asas. Pelabur juga turut menilai isyarat untuk kekerapan penurunan kadar bagi baki mesyuarat sehingga penghujung tahun 2019 ini.
Kedua, masih berkaitan faktor fundamental bank pusat, Setiausaha Perbendaharaan Amerika Syarikat iaitu Steven Mnuchin baru-baru ini seakan memberi isyarat terhadap perubahan polisi bagi matawang dolar Amerika.
Beliau mengatakan bahawa tiada perubahan terhadap polisi matawang “buat masa ini”, memberi isyarat bakal ada perubahan oleh kerajaan untuk menyokong kenaikan dolar di masa akan datang.
 Selain itu, berdasarkan data ekonomi pula, data pendapatan yang mengecewakan di Amerika Syarikat telah mendorong kejatuhan pada pasaran saham ke paras lebih rendah dengan merekodkan penurunan 4 hari berturut-turut.
Seterusnya, jika diperhatikan secara teknikal, pemerhatian pada pasangan matawang USD/JPY telah mencatatkan penurunan ke paras terendah terbaru pada bulan ini menandakan peningkatan risiko terhadap dagangan dolar Amerika.
Pergerakan harga pada carta USD/JPY boleh dijadikan sebagai petunjuk sentimen disebabkan dolar Amerika yang dipadankan bersama matawang safe-haven Yen. Sentimen pasaran yang berisiko akan mendorong permintaan terhadap pelabur yang lebih selamat dan pulangan yang rendah dan antara yang menjadi tarikan adalah Yen dan Swiss franc.
Dan terakhir, menyentuh faktor geopolitik, selain rundingan dagang AS-China yang masih tidak berpenghujung, sentimen pasaran juga menerima tempias ekoran kebimbangan terhadap ketegangan antara Amerika Syarikat dan Iran.
Iran masih mendesak supaya kapal tangki minyak dan anak-anak kapal mereka dibebaskan daripada tahanan, sementara insiden terbaru pula melaporkan bahawa kapal perang jenis amfibia milik Amerika Syarikat telah menembak jatuh dron milik Iran sebagai tindakan pertahanan.
Faktor-faktor yang disenaraikan ini mendorong pelabur untuk memilih posisi jualan ke atas dagangan USD dan dijangka matawang Amerika Syarikat tersebut akan terus diniagakan lemah sehingga menjelang mesyuarat polisi monetari pada akhir bulan ini.


Brent-Oil Capai Paras Tertinggi $50 Setong

Harga minyak mentah dunia bergerak mendatar dalam si Asia selepas mencapai paras tertinggi. Pengeluar-pengeluar OPEC dan non-OPEC akan bermesyuarat di Rusia pada Isnin.
Brent-oil mencapai paras harga signifikan di $50 setong pukul 8 malam sesi Khamis sebelum jatuh dan ketika ini berada di sekitar $49.70 setakat pukul 4.35 pm.
Minyak WTI (West Texas Intermediate) naik 0.43% setakat ini dan didagang di sekitar $47.12 setong.
Harga minyak melonjak pada Khamis selepas laporan data inventori US yang merekod pengurangan lebih daripada jangkaan pada minggu berakhir 14 Julai.
 Kenaikan harga minyak sehingga paras tertinggi bulan lalu juga didorong oleh jangkaan bahawa pengeluar akan memotong bekalan dalam mesyuarat pada Isnin. Mesyuarat akan melibatkan negara pengeluar terbesar, antaranya Arab Saudi dan Rusia. Laporan juga menunjukkan Libya akan mengikuti mesyuarat tersebut selepas negara ini mencapai pengeluaran tertinggi berikutan dikecualikan dari perjanjian pemotongan OPEC.
Harga minyak mentah dilihat tertekan sejak beberapa minggu lalu berikutan peningkatan pengeluaran dari US yang mengimbangi pemotongan bekalan yang dijalankan oleh OPEC dan non-OPEC.
OPEC membuat perjanjian pertama pemotongan bekalan sebanyak 1.8 juta tong sehari bermula Januari 2017 sehingga enam bulan dan ia dilanjutkan sekali lagi kepada sembilan bulan sehingga Mac 2018 dalam usaha membawa harga pasaran ke tahap optimum.


Analisis teknikal EUR/USD – Timeframe H1 – 14/5/2018

Harga EUR/USD mulai kembali bullish sejak akhir minggu lalu setelah ia breakout wave LH terhampir 1.1895 dan menutup pasaran mingguan dengan membentuk bullish pin bar. Jika diperhatikan dari sudut teknikal, EUR/USD kini berpotensi untuk meneruskan lagi kenaikan selagi ia tidak breakout Key Support/RBS harian 1.1930 setakat ini.
 Jika ia membuat kenaikan, target bullish terhampir adalah ke sekitar Key Resistance 1.1985 dan jika breakout, ia berpotensi membentuk new HH sekitar harga 1.2014 atau lebih tinggi ke 1.2060 pada minggu ini.
Oleh itu, kebarangkalian untuk ‘long’ adalah tinggi ketika ini. Walaubagaimanapun, sekiranya EUR/USD breakout Key Support 1.1930, ia berkemungkinan akan bearish dan menguji semula HL 1.1895 sebelum kembali bullish.
Anda nak trade ikut analisa kami tapi tak ada akaun forex? Dapatkan $50 Modal Free untuk trading – KLIK SINI


GBP/USD Sendu Di Atas Zon Support $1.2400, Data PMI Dinantikan

Pergerakan harga pada carta pasangan mata wang GBP/USD di awal minggu semalam juga gagal memberikan arah yang jelas untuk pelabur.
Jangkaan untuk US dolar terus melemah dan meningkatkan harga meleset apabila harga sebaliknya bergerak turun naik dalam julat 50 pips sahaja.
Setelah Pengerusi Federal Reserve (Fed) Jerome Powell pada minggu lalu menyatakan bahawa bank pusat berkemungkinan tidak perlu naikkan kadar faedah, namun Presiden Fed James Bullard semalam menyatakan bahawa beberapa lagi kenaikan kadar diperlukan untuk melawan inflasi.
Kenyataan bernada hawkish tersebut dilihat telah menghadkan kembali penyusutan US dolar sementara pelabur kini menantikan terbitan data PMI pembuatan dan perkhidmatan UK dan Amerika Syarikat (AS).

Pergerakan harga pada carta GBP/USD perlahan menyambung dagangan di sesi Asia pagi ini (Selasa) di sekitar 1.24300.
Harga yang juga bergerak di sekitar garisan Moving Average 50 (MA50) pada rangka masa 1 jam di carta tersebut masih belum memberi petunjuk yang jelas untuk arah harga selanjutnya.
 Sekiranya lonjakan jelas dipaparkan, harga bakal meningkat menuju paras 1.25000 untuk menguji rintangan tersebut.
Jika berjaya ditembusi, kenaikan lebih tinggi akan dijangkakan untuk mencapai sehingga ke sasaran tumpuan sebelum ini iaitu di zon 1.26000.
Sebaliknya jika harga kembali membuat penurunan, paras sokongan harga pada 1.24000 yang dicecah minggu lalu akan kembali diuji minggu ini.
Seterusnya, paras tersebut jika gagal melantunkan kembali harga, penurunan lebih rendah akan diperlihatkan setelah sasaran paras terendah terbaru beralih kepada 1.23000 pula.
Lihat gambar carta harga pasangan GBP/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Laporan Pekerjaan Australia Faktor Penyumbang Penurunan Pada Dagangan AUD/USD

Sesi pasaran Asia pagi ini memberikan tumpuan terhadap laporan data pekerjaan Australia yang dikeluarkan pada jam 9.30 pagi. Bacaan yang dikeluarkan oleh Biro Statistik Australia memaparkan bacaan laporan yang agak bercampur.
Kadar pertambahan pekerjaan di Australia mencatatkan kenaikan yang lebih tertinggi iaitu 42,300 pekerjaan berbanding jangkaan penurunan 16,000 oleh pasaran.
Namun kadar pengangguran masih kekal di paras yang tinggi pada 5.2% dan meleset berbanding jangkaan penurunan oleh pasaran kepada 5.1%. Kadar tersebut adalah tertinggi sejak Ogos tahun lalu.
Ditambah lagi dengan risiko perang dagang antara Amerika Syarikat dan China yang masih berlarutan, dagangan Aussie semakin tertekan dan mencatatkan penurunan sejak semalam.
Berbanding dolar Amerika, dagangan pada AUD/USD terus membuat penurunan selepas mencapai paras ketinggian pada 0.70200 minggu lalu.
Penurunan harga yang dicatatkan semalam turut melepasi ketiga-tiga paras support pada indicator Moshed Magic Line semalam.
Bersambung pada dagangan hari ini pula, harga pada AUD/USD yang berlegar di bawah paras Magic Pivot 0.6938 pada sesi Asia pagi tadi dilihat menyambung penurunan susulan laporan data pekerjaan Australia yang dikeluarkan dilihat lemah.
 Harga telah membuat penurunan sehingga ke paras support 0.6913 (MagicS1) sehingga bersambung pada awal sesi pasaran Eropah hari ini dan menguji seketika paras tersebut.
Penurunan seterusnya akan menguji paras support tumpuan pada 0.6900 (MagicS2) dan jika harga berjaya melepasi penurunan ke paras lebih rendah, jangkaan destinasi seterusnya adalah menuju ke paras 0.68700 atau paras support MagicS3 pada indicator Moshed Magic Line hari ini.
Namun jika harga kembali membuat kenaikan semula, harga akan menguji dahulu paras Magic Pivot yang berada pada zon SBR (support become resistance) pada chart AUD/USD.
Lihat gambar chart pasangan matawang AUD/USD di bawah untuk rujukan teknikal analisis anda. Perhatikan paras support dan resistance pada indicator Moshed Magic Line untuk membantu anda mengawal risiko dalam dagangan.

Paras support: 0.6913, 0.6900, 0.6874.
Paras resistance: 0.6951, 0.6976, 0.6989.
Team INTRADAY menggunakan bacaan dan carta forex dari Broker SaracenMarkets.


Inflasi Zon-Eropah Sah Diparas Tertinggi Sejak 38-Bulan Lepas

Bacaan akhir harga pengguna (Consumer Price Index, CPI) bagi Zon-Eropah sejajar dengan bacaan awal yang dikeluarkan pada awal Januari dan jangkaan pasaran di paras 1.10%.
Bacaan akhir harga pengguna kali ini meningkat 0.50% pada Disember dengan inflasi tahunan meningkat ke paras 1.10% dari 0.60% sebelum ini, dan lebih tinggi dari bacaan yang direkodkan pada Disember 2015 yang hanya naik 0.20%. Bacaan kali ini adalah yang tertinggi sejak Oktober 2013.
 Manakala inflasi teras (Core-CPI) naik 0.40% pada bulan sama dengan bacaan tahunan (year-on-year) naik 0.90% dari 0.80%  sebelum ini, dan tidak berubah dari bacaan pada tempoh sama 2015.
Terdapat impak yang signifikan oleh ‘base effect‘ dalam jangka pendek dengan harga pengguna susut 1.4% pada Januari 2016. Walaupun harga akan jatuh pada Januari disebabkan musim perayaan, tetapi bacaan tahunan berpotensi naik sebanyak 1.50%.
Walaubagaimanapun, masih tiada kenaikan signifikan dalam inflasi-teras (core inflation) dan ECB berkemungkinan besar akan mengubah polisi jika inflasi menghampiri 2.00%. Pasaran akan memberi perhatian kepada komen Draghi pada malam ini dalm sidang media penetapan kadar ECB.


Sentimen Terkini Pasaran Forex Menjelang News NFP Malam Ini

Pergerakan matawang utama pada Jumaat agak mendatar (sideway) menjelang pengumuman data pekerjaan NFP Amerika Syarikat pukul 8.30 malam ini. Pergerakan semasa dijangka tidak bergerak dalam kadar yang besar kerana peristiwa berisiko data NFP akan diumumkan dalam tempoh kurang daripada empat jam.
Indeks US dollar yang mengukur kekuatan matawang greenback berbanding matawang utama yang lain hampir tidak berubah dengan hanya meningkat 0.05% setakat pada pukul 4.17 petang.
Major pair EUR/USD membuat penurunan sebanyak 0.05% dengan GBP/USD jatuh sebanyak 0.11%. USD/JPY pula naik 0.27%, USD/CAD hampir tidak berubah dengan hanya susut 0.02%. USD/CHF membuat kenaikan sebanyak 0.11%. AUD/USD dan NZD/USD masing-masing membuat penurunan 0.25% dan 0.13% setakat ini.
 Matawang paling kuat setakat ini adalah CAD dan USD, manakala matawang paling lemah adalah Yen. Dengan menggabungkan matawang paling kuat dan lemah, pair USD/JPY naim sebanyak 0.28% dengan CAD/JPY naik sehingga 0.32%.
Seperti yang kita tahu, Presiden Trump pada Khamis telah menetapkan bahawa Kanada, Mexico dan Kesatuan Eropah (EU) akan dikenakan cukai keluli dan aluminium bermula pada hari ini. Ini adalah tindakan terbaru Amerika selepas mengenakan tariff $50 billion kepada import daripada China. Kesemua negara ini telah mengatakan mereka akan membalas semula tindakan tersebut dengan pengenaan cukai terhadap import barangan dari Amerika Syarikat.
Tumpuan pasaran ketika ini adalah kepada tiga perkara, pertama sekali adalah data NFP pada malam ini, kedua adalah perang perdagangan global dan ketiga perkembangan baru politik Eropah.


Tiada Perubahan Dasar ECB Dijangkakan, Sebaliknya Tumpuan Terarah Pada Kajian Strategik

Mesyuarat pertama Bank Pusat Eropah (ECB) pada tahun ini dijangka akan menyaksikan pelancaran rasmi kajian strategik mengenai dasar bank pusat, termasuk semakan semula matlamat inflasi yang gagal dicapai.
Skop dan skala mengenai kajian itu akan dibincangkan dan bakal menjadi tumpuan utama kepada pasaran disebabkan implikasinya terhadap dasar monetari.
Kajian pertama dasar ECB sejak 2003 dijangka bakal dilancarkan secara rasmi pada Khamis, disertai dengan struktur, garis masa dan agenda serta proses yang akan berlangsung sepanjang tahun.
Presiden ECB, Christine Lagarde memberitahu fokus utama setakat ini adalah untuk menentukan sama ada sasaran inflasi yang ditetapkan di bawah, tetapi hampir kepada 2% masih relevan, memandangkan berlakunya beberapa perubahan dalam ekonomi global sejak 2003.
 Hal ini dilihat mungkin bakal menimbulkan perdebatan di kalangan penggubal dasar, lebih-lebih lagi pada minggu lepas Isabel Schnabel yang juga merupakan ahli baru ECB menyatakan bank pusat perlu mempertimbangkan sasaran inflasi yang lebih jelas.
Pada Khamis, Presiden Lagarde akan meminta ahli ECB yang lain untuk menandatangani semakan semula sasaran inflasi dan turut membincangkan beberapa isu utama termasuk ketidaksamaan, teknologi dan perubahan iklim.
Pada Disember lalu, kadar inflasi di zon Eropah telah mempamerkan peningkatan, memberikan tanda-tanda bahawa prospek itu semakin baik.
Namun begitu, unjuran ECB pada bulan lalu menunjukkan inflasi kekal di bawah sasaran dalam tempoh tiga tahun dan penganalisis juga memberitahu masih terlalu awal untuk menyatakan peningkatan yang dilihat pada Disember sebagai pemulihan.


Kenapa USD Gagal Ikut Jejak Hasil Bon Untuk Meningkat?

Dagangan US dolar terus ketinggalan di belakang kebanyakan matawang utama, diheret lebih rendah oleh pasaran Wall Street yang menguat di mana S&P 500 mencapai tahap tertinggi sepanjang masa.
Hasil perbendaharaan AS dan US dolar nampaknya tidak sehaluan. Walaupun hasil bon AS 10 tahun mencatatkan peningkatan pada 1.35%, greenback pula gagal untuk mengikuti kenaikan tersebut.
Pada sesi Asia, indeks dolar yang mengukur kekuatan dolar greenback berbanding enam matawang utama lain diniagakan di sekitar paras terendah satu minggu pada 92.88.
Pengerusi Federal Reserve (Fed), Jerome Powell akan memberi ucapan pada simposium ekonomi tahunan Fed di Jackson Hole pada hari Jumaat. Pelabur akan memerhatikan dengan teliti sama ada bank pusat bercadang untuk mengurangkan pembelian aset bernilai $120 bilion sebulan pada akhir tahun ini.
 USD telah melonjak ke paras tertinggi 9 setengah bulan setelah didorong oleh prospek bahawa Fed akan mengurangkan pembelian bon tahun ini. Namun, optimisme tersebut goyah selepas pegawai Fed, Robert Kaplan memberitahu beliau akan mempertimbangkan semula pengurangan disebabkan virus delta, dan USD kembali merosot.
Sementara itu, kebimbangan terhadap coronavirus telah beransur-ansur mereda sejak Pentadbiran Makanan dan Ubat-ubatan AS (FDA) memberi kelulusan penuh untuk penggunaan vaksin Pfizer.
Bagaimanapun, kajian terbaru dibuat di UK yang menunjukkan bahawa perlindungan dari vaksin semakin berkurang setelah enam bulan menerima suntikan, boleh mempengaruhi sentimen.
Matawang komoditi terus mempamerkan prestasi yang cemerlang, dengan dagangan dolar Aussie menguat pada harga 0.726, sementara dolar Kanada didagangkan sekitar 1.2600 berbanding USD.
Euro pula didagangkan lebih tinggi di sekitar harga 1.1765 berbanding US dolar, setelah menyentuh paras ketinggian satu minggu pada sesi sebelumnya.


Pelonggaran Kuantitatif Tidak Menjadi Agenda RBA Buat Masa Ini – Gabenor Lowe

Gabenor Reserve Bank of Australia (RBA) Philip Lowe yang berucap di parlimen jawatankuasa ekonomi pagi tadi, memberi indikasi bahawa tiada pemotongan lebih lanjut akan dilakukan buat sementara waktu dan jika ia berlaku adalah disebabkan peningkatan dalam kadar pengangguran.
Beliau juga memberitahu bahawa pelonggaran kuantitatif (QE) adalah bukan agenda utama kepada bank pusat buat masa ini dan RBA akan mempertimbangkannya hanya apabila kadar faedah berkurang kepada 0.25%.
Lowe memberitahu ketika mesyuarat penetapan dasar Februari dijalankan terdapat perbincangan mengenai kadar pemotongan lebih mendalam, tetapi perlu ada keseimbangan antara pertumbuhan ekonomi yang lebih cepat dan risiko sangat rendah.
Selain itu, beliau berkata bahawa risiko coronavirus terhadap ekonomi Australia adalah lebih besar daripada wabak SARS yang melanda pada 2002/2003, berikutan berlaku peningkatan mendadak dalam kes jangkitan dan angka korban sehingga menyebabkan rantaian bekalan dunia terjejas.
 Bagaimanapun, Lowe melihat tindakan yang diambil Beijing dalam mengawal situasi ini adalah lebih baik berbanding ketika wabak SARS menimpa negara itu.
SARS telah menjejaskan $60 bilion ekonomi global serta mengganggu sektor pelancongan dan eksport Australia, dan China hanya menyumbang 5% kepada ekonomi dunia pada waktu itu.
Sementara itu dalam kenyataan dasar monetari RBA terbaru, bank pusat telah menurunkan unjuran terhadap pertumbuhan ekonomi Australia kepada 2% daripada 2.3% pada suku keempat 2019 manakala unjuran bagi separuh pertama tahun ini sehingga Jun 2020, dikurangkan kepada 1.9% daripada 2.6%.
Namun, pemulihan daripada kebakaran hutan dijangka akan meningkatkan pertumbuhan pada separuh kedua tahun ini, di samping turut disokong oleh peningkatan dalam penggunaan di Australia.


EUR/USD Semakin Menunjukkan Penurunan Menjelang Mesyuarat ECB

Berbanding US dolar, mata wang Euro dilihat bergerak lemah sepanjang minggu ini dengan tumpuan pasaran pada Khamis terarah pada persidangan Kesatuan Eropah (EU) serta mesyuarat polisi monetari bank pusat Eropah.
Presiden European Central Bank (ECB), Christine Lagarde telah memberi petunjuk jelas pada minggu lalu terhadap suntikan dana rangsangan lebih besar melalui program PEPP dan lebih banyak subsidi pinjaman jangka panjang untuk bank-bank akan dibentuk untuk menjadi tunjang polisi.
Sementara US dolar mula menunjukkan tanda-tanda untuk mengukuh semula dalam pasaran selepas bergerak lemah sehingga minggu lalu.
Pada carta pasangan mata wang EUR/USD, harga telah menunjukkan pergerakan mendatar sejak awal minggu selepas kenaikan minggu lalu telah mencapai paras ketinggian 1.21800.
Setelah membuat penuruna, harga bergerak mendatar di bawah paras 1.21500 sehingga penurunan melepasi paras RBS (resistance become support) 1.20900 pada Rabu telah memberi petunjuk trend bearish.
 Harga dilihat akan menguji semula paras 1.20900 sebelum menyambung penurunan lebih rendah minggu ini berkemungkinan menuju zon RBS 1.20000.
Sebaliknya jika kenaikan harga berjaya melepasi paras 1.20900 dan juga paras halangan Moving Average 50 (MA50) pada rangka masa 1 jam pergerakan harga, pelabur akan bersedia untuk perubahan trend bullish harga semula.
Kenaikan harga akan menguji semula zon resistance 1.21500-1.21800 sebelum kenaikan lebih tinggi akan mencatatkan paras ketinggian terbaru April 2018.
Lihat gambar carta pasangan mata wang EUR/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Analisis Teknikal GBP/USD – Timeframe H1 – 18/12/2018

Matawang Sterling telah membuat lonjakan dari paras terendah 20 bulan pada sesi dagangan semalam selepas Perdana Menteri Britain Theresa May telah menjadualkan semula undian Parlimen yang ditangguhkan pada minggu lalu kepada pertengahan Januari nanti. Dengan itu, dapat dilihat pada chart pasangan matawang GBP/USD semalam Sterling mengambil kesempatan untuk melonjakkan harga ekoran USD gagal meneruskan pengukuhan nilai matawangnya. Harga telah membuat kenaikan  melepasi paras Magic Pivot pada indicator Moshed Magic Line semalam namun sebelum harga menyentuh paras resistance MagicR1, harga kembali turun semula ke paras Magic Pivot. USD dijangka akan terus didagangkan berhati-hati sehingga pengumuman kadar faedah pada mesyuarat FOMC Khamis ini.
Pada sesi pasaran Asia pagi ini, harga yang dilihat memulakan dagangan di sekitar paras Magic Pivot 1.2612 membuat kenaikan menuju ke paras resistance 1.2652 (MagicR1). Jika harga berjaya meneruskan kenaikan melepasi paras resistance tersebut, harga bakal menuju ke paras resistance yang lebih tinggi di sekitar 1.2687 (MagicR2) yang turut dilihat berada pada zon SBR (support become resistance) pada chart GBP/USD. Jika harga berjaya tembusi zon SBR tersebut, harga berkemungkinan meneruskan kenaikan menuju ke paras resistance sekitar 1.2727 (MagicR3) pula.
Namun, jika GBP terus didagangkan merosot dan harga menunjukkan penurunan lebih rendah dari paras Magic Pivot hari ini, jangkaan harga akan menuju ke paras support 1.2577 (MagicS1) sebelum penurunan lebih rendah harga seterusnya akan menguji pula paras support pada dagangan Jumaat lalu di sekitar paras 1.2537 (MagicS2). Dan sekiranya USD berjaya mengukuh kembali dan terus memberi tekanan terhadap Sterling, harga boleh mencecah penurunan sehingga ke paras sekitar 1.2502 (MagicS3) yang merupakan zon dagangan terendah harga pada chart GBP/USD untuk tahun ini.
 Terus mengikuti perkembangan Brexit pada minggu ini sementara pasaran didagangkan berhati-hati menjelang penetapan dasar monetari pada mesyuarat FOMC awal Khamis nanti. Gunakan indicator Moshed Magic Line untuk mencari potensi paras-paras terbaik untuk posisi dagangan pada chart GBP/USD anda.

Paras support: 1.2577, 1.2537, 1.2502.
Paras resistance:  1.2652, 1.2687, 1.2727.

Anda nak trade ikut analisa kami tapi tak ada akaun forex? Dapatkan $50 Modal Free untuk trading – KLIK SINI


EUR/USD Lonjak 130 Pips, Catat Paras Ketinggian Terbaru 3 Minggu

Menepati jangkaan penganalisis, US dolar terus bergerak suram apabila ketara mengalami penyusutan nilai pada dagangan sesi New York semalam susulan terbitan bacaan data keyakinan pengguna Amerika Syarikat (AS) yang menurun.
Campur tangan Jepun, bacaan data pertumbuhan ekonomi China yang baik dan bacaan data ekonomi AS yang suram menjadi antara faktor yang menekan US dolar ketika ini.
Justeru, kebanyakan mata wang utama lain memaparkan pemulihan memanfaatkan situasi penyusutan US dolar terutamanya Euro.
Penganalisis turut melihat potensi untuk Euro terus mengukuh menjelang mesyuarat polisi European Central Bank (ECB) dengan jangkaan kenaikan kadar faedah agresif sebanyak 75 mata asas oleh bank pusat.

Carta harga pasangan mata wang EUR/USD dilihat meneruskan pergerakan trend bullish apabila lonjakan 130 pips pada sesi New York semalam telah melepasi rintangan zon 0.99000.
Ketinggian terbaru dicatatkan harga sekitar 0.99750 sebelum pergerakan harga mula perlahan dan mendatar di sekitar 0.99500 bersambung pada dagangan awal sesi Asia pagi ini (Rabu).
 Isyarat pergerakan bullish terus dinilai pelabur apabila paras Moving Average 50 (MA50) dilihat terus menyokong harga untuk melantun membuat kenaikan pada pergerakan di rangka masa 1 jam di carta EUR/USD.
Oleh itu, harga dilihat cenderung untuk menyambung kenaikan lebih tinggi dengan sasaran terdekat untuk menguji zon pariti 1.0000.
Malah, harga berpotensi untuk mencapai paras ketinggian terbaru 6 minggu juga kenaikan diteruskan dengan sasaran berikutnya adalah pada sekitar 1.01000.
Namun, jika harga mula berpatah arah dan membuat penurunan semula, sokongan awal harga dilihat pada zon 0.99000 dahulu sebelum reaksi harga dinilai untuk petunjuk pergerakan selanjutnya.
Jika harga susut di bawah paras sokongan MA50, isyarat untuk perubahan trend bearish akan mendorong harga menuju semula ke zon-zon tumpuan sebelum ini sekitar 0.98000 dan 0.97000.
Lihat gambar carta harga pasangan EUR/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


EUR/USD Terus Meluncur Ke Paras Lebih Rendah Sepanjang Bulan Ini

Bulan yang terbaik untuk matawang USD apabila raja matawang itu terus bergaya mempamer pengukuhan ketara setelah diterajui oleh data jualan runcit Amerika Syarikat (AS) yang memberangsangkan.
Lonjakan kadar inflasi yang tinggi masih kekal menjadi faktor sokongan kepada pengukuhan USD dan kini ia turut mendapat sokongan tambahan dari kenaikan semula hasil perbendaharaan 10 tahun AS.
Dalam pada itu, matawang Euro terus terpalit kepada kenyataan dovish oleh bank pusat Eropah (ECB) yang menetapkan kepada kadar polisi tidak berubah yang dianggap punca kepada kelemahan Euro.

Meneliti kepada carta harga pasangan matawang EUR/USD, harga meneruskan terjunan menghampiri 400 pips untuk kekal bearish daripada paras tertinggi 1.17000 yang dicapai pada penghujung Oktober.
Trend penurunan turut dilihat sudah menguji zon sokongan 1.13000 dan secara tidak langsung sekali lagi telah mencatatkan rekod terbaharu untuk mencapai paras terendah 2021 pada sekitar 1.13100.
Menguatkan jangkaan pelabur apabila melihat pergerakan harga masih didagangkan di bawah paras halangan Moving Average 50 (MA50) pada rangka masa 1 jam untuk isyarat kepada trend bearish.
 Penganalisis berpendapat bahawa jikalau penurunan harga masih bertahan, zon sokongan terbaharu pada 1.12000 kebarangkalian akan diuji dan bakal dikaji bagi menilai arah pergerakan yang seterusnya.
Memperlihatkan juga yang mana zon sokongan itu turut menjadi rintangan pada ketika lalu sebelum berjaya diatasi untuk menjadi zon RBS (resistance become support) dalam menyokong lonjakan harga.
Sebaliknya jika pergerakan harga kembali memberi isyarat untuk membuat perubahan trend kepada trend bullish, zon SBR (support become resistance) 1.14000 berkemungkinan akan dicapai semula.
Manakala peningkatan yang lebih garang pula akan kekal diperhatikan pada zon SBR yang selanjutnya pada 1.15000 dan terus melepasi paras rintangan MA50 untuk bayangan kenaikan yang jelas lagi.
Lihat gambar carta harga pasangan matawang EUR/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Harga Minyak Meningkat Tetapi Masih Terkesan Dengan Keadaan Pasaran

Harga minyak stabil pada awal pagi Rabu hari ini berikutan kejatuhan bekalan minyak US semalam walaupun pasaran masih terkesan dengan lebihan pengeluaran.
Minyak brent yang menjadi ukuran harga minyak antarabangsa susut 2 sen atau 0.04% kepada $50.95 setong setakat jam 9.28 pagi.
Harga minyak US West Texas Intermediate (WTI) berada pada $47.66, meningkat 11 sen atau 0.23%.
Penganalisa pelaburan dari Rivkin Sekuriti, William O’Loughlin bekata, ” Data bekalan minyak API bagi minggu lepas yang dilaporkan semalam menujukkan pengurangan yang besar sehingga 9.2 juta bekalan minyak, manakala gasolin meningkat sedikit. Pasaran melihat laporan ini sebagai sedikit menaik”.
 Bekalan minyak turun diluar jangkaan walaupun penganalisis hanya meramalkan penyusutan sebanyak 3.1 juta tong. Laporan rasmi daripada Energy Information Administration (EIA) akan dikeluarkan pada malam ini
Kebanyakan penganalisa mengatakan pasaran minyak masih lagi ditekan, menghalang harga untuk naik lebih tinggi.
Organisasi Negara Pengeksport Petroleum (OPEC) dan non-OPEC telah berjanji untuk menghadkan pengeluaran kepada 1.8 juta tong sehari di antara bulan Januari tahun ini hingga Mac 2018. Namun begitu, pengeluaran minyak mentah US meningkat sehingga 12% sejak pertengahan tahun 2016 kepada 9.24 juta tong sehari.
Fawad Razaqzada, penganalisa pasaran di Forex.com berkata,”Peningkatan aktiviti penggalian minyak baru-baru ini menunjukkan pengeluaran yang lebih banyak pada masa akan datang”.


Harga emas tertekan seiring pengukuhan Dollar

Harga Emas mengalami sedikit tekanan seiring dengan prestasi Dollar yang positif, ini mencerminkan peralihan arus modal pasaran mata wang Dollar Amerika seiring pemulihan ekonomi yang telah mendapat momentum dan memacu jangkaan kenaikan kadar faedah The Fed pada awal tahun depan.
Kadar faedah yang lebih tinggi akan menyebabkan daya tarikan Emas mulai berkurang, kerana menahan kedudukan Emas tidak dapat memberikan hasil ketika dasar monetari diperketatkan.
 Harga emas kini berada sekitar $1256 per/oz berbanding $1286 per/oz pada awal bulan September.


Pergerakan EUR/USD Suram, Krisis Evergrande Hantui Pasaran

Sentimen risiko terus membanjiri pasaran pada saat ini apabila krisis yang dihadapi oleh Evergrande kekal menghantui pelabur setelah sahamnya telah ditangguh pada sesi dagangan di Hong Kong hari ini.
Faktor tersebut serba sedikit akan memberi sokongan kepada US dolar untuk mengukuh namun pergerakan harga masih lagi dilihat perlahan pada permulaan dagangan minggu ini.

Terbitan laporan data pekerjaan NFP Amerika Syarikat (AS) pada bulan September yang diterbitkan pada Jumaat ini berkemungkinan bakal menyokong pengukuhan USD ekoran jangkaan bacaan yang meningkat.
Meneliti kepada carta harga pasangan matawang EUR/USD, harga tampaknya telah melonjak dengan agresif untuk didagangkan di atas paras halangan Moving Average 50 (MA50) pada rangka masa 1 jam.
Peningkatan itu juga mencatatkan kenaikan melebihi 40 pips dan memberi petanda yang jelas untuk pergerakan harga membuat perubahan trend bullish.
Paras 1.15700 kekal menjadi paras terendah dan sokongan terbaharu bagi 2021 yang mana paras tersebut telah pun menyokong harga untuk kembali mencatatkan lonjakan.
 Jika corak head and shoulders yang dipamerkan di rangka masa 1 jam pada ketika ini memberi isyarat untuk kenaikan, harga dijangka akan menembusi zon SBR (support become resistance) 1.16000 dan meningkat lebih tinggi.
Corak uptrend yang lebih meyakinkan bakal melihat harga kembali menguji zon SBR selanjutnya sekitar 1.17000 di mana  merupakan paras sokongan yang diuji beberapa kali sebelum berjaya ditembusi pada minggu lalu.
Namun sekiranya sentimen semasa terus mengganggu pasaran, pergerakan harga berkemungkinan berupaya mencecah semula paras terendah 2021 di paras 1.15700.
Zon sokongan yang lebih rendah sekitar 1.15000 kekal menjadi paras tumpuan untuk dituju bagi melengkapkan corak double top yang masih kelihatan pada rangka pergerakan harga mingguan.
Lihat gambar carta pasangan matawang EUR/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Baker Hughes: Jumlah Pelantar Bertambah Kepada 847

Data terbaru yang dikeluarkan Baker Hughes bagi minggu berakhir 13 April menunjukkan penambahan jumlah pelantar kepada 847 dari 839 pelantar sebelum ini.
Jumlah pelantar minyak meningkat kepada 683 dari 672 pelantar sebelum ini. Jumlah pelantar meningkat untuk kali ke-13 minggu berturut-turut ke paras tertinggi sejak May 2015. Manakala jumlah pelantar gas pula berkurangan kepada 162 dari 165 sebelum ini.
 Pengeluaran minyak mentah dari Amerika Syarikat akan terus meningkat dalam jangka pendek dengan tambahan 150 buah pelantar sejak Januari tahun ini. Dengan pemulihan harga komoditi ini akan meningkatkan semula aktiviti cari gali minyak beberapa minggu akan datang.
Harga komoditi hitam tidak memberikan sebarang reaksi yang signifikan berikutan cuti umum di beberapa negara pasaran utama dunia.
Harga minyak WTI (West Texas Intermediate) ditutup di paras $53.23 setong, manakala minyak Brent (Brent-oil) ditutup pada harga $55.87 setong.


Sektor Perkhidmatan UK Mencatat Peningkatan Yang Memberangsangkan Pada Bulan Oktober

Sektor perkhidmatan UK melonjak naik pada bulan lepas,namun industri syarikat masih khuatirkan perkembangan Brexit. Laporan ini dikeluarkan selepas Bank of England (BoE) meningkatkan kadar faedah buat pertama kali dalam tempoh 1 dekad.
Indeks PMI (Purchasing Manager’s Index) sektor perkhidmatan meningkat kepada 55.6 pada bulan Oktober berbanding bulan September yang mencatat bacaan 53.6. Bacaan bulan Oktober iaitu 55.6 merupakan bacaan tertinggi sejak April lalu dan peningkatan ini merupakan peningkatan terbesar 1 bulan lalu sejak Ogos 2016.
Dalam masa yang sama, bacaan ini melampaui bacaan jangkaan penganalisis. Bacaan PMI sektor perkhidmatan juga mencatat peningkatan yang lebih tinggi daripada bacaan PMI sektor pembuatan dan pembinaan pada bulan Oktober.
 Menurut IHS Markit, data ini menunjukkan indikasi bahawa ekonomi sedang berkembang pada kadar 0.5% sukuan berbanding dengan pertumbuhan suku tahun ketiga yang mencatat pertumbuhan 0.4%.
Walaupun laporan PMI sektor perkhidmatan memberangsangkan namun syarikat-syarikat perkhidamatan masih khuatir dengan perkembangan Brexit.
Pertumbuhan akan lebih meningkat jika perjanjian itu dapat meningkatkan keyakinan industri perniagaan untuk melabur. Tetapi jika kemajuan perjanjian itu kurang bagus, ia akan memberi dampak buruk kepada matawang pound dan memberikan tekanan pada inflasi.
Jika dilihat dalam konteks ekonomi keseluruhan, laporan PMI menunjukkan peluang pekerjaan yang dicipta berada pada paras terendah sejak Mac.


The Fed: Yellen Terus Optimis dalam Ucapannya di Baltimore

Pengerusi Federal Reserve Janet Yellen berucap di Universiti Baltimore pada Selasa yang berfokus kepada pasaran buruh US.
Menurut Yellen, pasaran pekerjaan berada di tahap tertinggi sejak 10 tahun lepas. Pekerjaan baru terus meningkat, kadar pengangguran yang rendah yang merupakan satu lagi isyarat pasaran pekerjaan yang kekal sihat.
Yellen juga menyatakan terdapat petunjuk bahawa peningkatan kadar gaji dan gaji mingguan (sambilan) kepada pekerja muda yang tertinggi sejak beberapa tahun ini.
Menurut tinjauan yang dilakukan oleh The Federal Reserve (Rizab Persekutuan), pekerja muda lebih berkeyakinan kepada pasaran pekerjaan berbanding pada 2013.
 Walaupun begitu, Yellen masih melihat terdapat cabaran dalam pertumbuhan ekonomi yang meningkat perlahan berbanding pemulihan ekonomi sebelum ini, pertumbuhan produktiviti yang merupakan perangsang kepada kadar gaji yang masih mengecewakan.
Secara keseluruhan dari segi nada ucapan Yellen masih dilihat menunjukkan keyakinan kepada ekonomi US dan tiada nada keraguan yang boleh melawan keyakinan dalam komennya minggu lalu.
Dalam ucapannya awal pagi tadi, Usd/Jpy menguat dan kembali berada di atas paras 117.00 walaupun kecairan pasaran begitu sedikit berikutan penetapan kadar bank pusat Jepun (BoJ).


5 Rahsia Kenapa Trader Profesional Berjaya Buat Untung Tapi Anda Tidak

Kebanyakkan trader baru yang mula berjinak-jinak dalam bidang forex trading mendapati amat sukar untuk menjana keuntungan apatah lagi untuk kekalkan konsisten.
Jadi sebenarnya apa yang dilakukan oleh trader-trader profesional di luar sana yang membezakan hasil trading mereka?
#1 Trade timeframe yang lebih besar dan trade long term
Kesilapan bagi beginner trader adalah gemar untuk trade di timeframe lebih kecil seperti M5 dan M15 contohnya. Ini adalah disebabkan mereka tidak sabar melihat pergerakan perlahan harga pada timeframe yang lebih besar.
Kajian menunjukkan trader yang trade di timeframe lebih besar lebih menjana keuntungan berbanding trader yang trade pada timeframe lebih kecil.
#2 Utamakan penjagaan risiko berbanding kejar keuntungan
Ramai je trader yang boleh buat keuntungan sehingga 50% malah 100% sehari atau dalam masa yang singkat. Namun, tak ramai yang mampu kekalkan konsisten dalam membuat keuntungan dalam trading.
Ramai yang berani tayang profit mereka kepada orang ramai, namun adakah mereka menerapkan pengurusan risiko yang betul? Mampukah mereka mengekalkan keuntungan yang diperolehi?
3# Fokus analisis fundamental dan teknikal
 Bagi trader profesional, kedua-dua analisis fundamental dan teknikal harus dititikberatkan. Ramai trader hanya berminat analisis teknikal semata-mata. Kaji pelbagai jenis indicator dan teknik-teknik menarik yang dikatakan akan memberikan profit yang mudah.
Bermula dari zero. Kaji fundamental, apa yang menggerakkan pasaran seperti kadar faedah bank pusat, data pekerjaan, data pertumbuhan ekonomi dan sebagainya. Sesuaikan bersama analisis teknikal untuk mencari entry yang sesuai bagi posisi trading anda.
#4 Trader profesional memilih forex trading sebagai kerjaya jangka masa panjang
Mindset berbeza oleh trader-trader baru yang ceburi forex trading adalah untuk dapatkan keuntungan segera atau dalam kata lain, nak cepat kaya. Ini menjadi faktor utama membuatkan trader kecundang dan tidak berjaya bertahan lama dalam bidang ini.
Perlu realistik dalam merancang kerjaya trading anda dan juga kekal disiplin supaya dapat berada dalam kelompok trader yang berjaya.
#5 Tidak berlebihan menggunakan indicator
Sememangnya tidak dinafikan banyak indicator digunakan dalam trading termasuk trader profesional. Namun kesilapan yang dibuat oleh trader yang baru adalah terlalu banyak indicator digunakan dalam satu masa kononnya untuk mendapatkan lebih kepastian untuk setiap entry.
Anda tidak perlu serabutkan chart trading dengan pelbagai indicator. Pilih beberapa indicator yang bersesuaian dan perlu memahami secara mendalam setiap indicator yang anda gunakan.
Trader profesional kebanyakannya trade dengan chart yang simple dan clean. Mereka lebih fokus di paras-paras kritikal utama pada chart.
Sebagai kesimpulannya, tibalah masa untuk anda ubah gaya trading anda dan follow cara trader profesional untuk pergi lebih jauh dalam bidang forex trading ini. Semoga terus berjaya.


AUD/USD Teruskan Kenaikan Lebih Tinggi Selepas Data Inflasi Australia Diterbitkan

Sentimen positif pasaran telah melemahkan dagangan US dolar sebagai matawang safe-haven sementara matawang komoditi seperti dolar Australia dan New Zealand pamerkan pengukuhan pada dagangan Rabu.
Sesi pasaran Asia melihatkan dolar Aussie bergerak meneruskan pengukuhan selepas data inflasi Australia diterbitkan.
Kadar inflasi Australia pada suku pertama 2020 mencapai paras tertinggi 5 setengah tahun melepasi jangkaan pasaran. Disokong oleh sentimen risk-on pasaran, dolar Aussie dijangka akan terus mengekalkan pengukuhan pada minggu ini.
Berbanding US dolar yang sedang mempamerkan penyusutan, pergerakan harga pada carta pasangan AUD/USD terus mencatatkan kenaikan ke paras ketinggian terbaru minggu ini selepas harga melepasi paras resistance 0.6440 pada Isnin.
Pelabur yang berhati-hati pada dagangan US dolar menjelang data pertumbuhan GDP A.S serta mesyuarat FOMC, harga pada carta AUD/USD bakal meneruskan kenaikan menuju paras 0.6580.
 Kenaikan yang diteruskan harga bakal melihat harga menuju pula ke paras ketinggian 0.6670 yang diuji pada dagangan Mac lalu dan juga merupakan zon SBR (support become resistance).
Namun jika harga kembali membuat penurunan dan melepasi paras sokongan Moving Average 50 (MA) untuk pergerakan pada timeframe 1 jam di carta AUD/USD, pelabur akan berhati-hati untuk isyarat perubahan trend.
Penurunan harga akan kembali menguji zon RBS (resistance become support) pada 0.6440 sebelum turun lebih rendah menuju zon RBS sekitar 0.6350.
Lihat gambar carta pasangan matawang AUD/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Matawang Gergasi Ini Terus Lemah, Fokus Utama Pada Meyuarat ECB!

Kelemahan US dolar berterusan sehingga ke sesi Eropah, namun, pergerakan pasaran masih lagi perlahan dengan kebanyakan matawang utama memaparkan kenaikan sederhana.
Indeks dolar yang mengukur kekuatan dolar greenback berbanding matawang utama diniagakan menyusut di sekitar harga 92.75.
Tumpuan para pelabur kini terarah kepada mesyuarat polisi Bank Pusat Eropah (ECB) pada malam ini yang dijangka akan terus menawarkan pendirian dovish mengenai dasar monetarinya.
Euro sedikit susut di sekitar harga 1.1780 berbanding US dolar, menandakan pelabur mengambil langkah berhati-hati untuk meletakkan posisi menjelang mesyuarat ECB nanti.
 Berbeza pula dengan matawang pound yang kembali meningkat di atas paras harga 1.37000 berbanding US dolar. Walaupun begitu, risiko daripada coronavirus dan isu Brexit masih mempengaruhi dagangan matawang itu.
Ketua perunding Brexit UK, David Frost mengatakan bahawa Britain mahu mengadakan rundingan semula protokol Ireland Utara kerana ia menimbulkan masalah. Brussels bagaimanapun menolak sebarang percubaan untuk mengubah syarat perjanjian.
Dolar Kanada masih didagangkan stabil setelah meraih sokongan daripada pemulihan harga minyak mentah yang kembali meningkat di atas harga $70 setong susulan kejatuhan ketara yang dicatatkan pada awal minggu ini.
Mengikuti perkembangan mengenai pelan infrastruktur bipartisan AS bernilai $1.2 trilion, perbincangan masih lagi menemui jalan buntu selepas anggota Dewan Senat AS menyekat langkah untuk membuka perdebatan pada hari Rabu.


Hampir 700 Barangan Import A.S Terima Pengecualian Tarif Dari China!

China dilaporkan akan menerima permohonan pengecualian tarif baru ke atas 696 produk yang diimport dari Amerika Syarikat termasuk produk pertanian dan tenaga utama seperti daging babi, daging lembu, kacang soya, gas asli cecair dan minyak mentah.
Sementara itu, China juga akan mengecualikan tarif import peralatan perubatan tertentu dari Amerika Syarikat, dalam usaha untuk kerajaan itu menangani impak daripada penularan coronavirus yang semakin meningkat.
Menurut Suruhanjaya Tarif Majlis Negeri, pengecualian ini dilakukan untuk memenuhi keperluan pengguna dan firma di China yang semakin meningkat.
 Firma yang mahukan pengecualian tarif tambahan ke atas produk import A.S boleh mengemukakan permohonan bermula 2 Mac dan pengecualian yang dilaksanakan terhadap barangan-barangan tersebut akan berkuatkuasa selama satu tahun.
Pengumuman mengenai pengecualian ini dibuat ketika negara itu sedang berdepan dengan virus maut yang telah menyebabkan gangguan terhadap rantaian bekalan global dan menjejaskan ekonomi kedua terbesar dunia itu.
Beberapa pegawai Amerika Syarikat dan penganalisis sebelum ini menyatakan keraguan mereka terhadap keupayaan China untuk memenuhi komitmen pembelian yang ditetapkan dalam perjanjian fasa 1 disebabkan coronavirus.
Terdahulu, Beijing telah mengumumkan bahawa ia akan mengurangkan tarif ke atas barangan import A.S yang bernilai $75 bilion kepada separuh, sebagai memenuhi syarat dalam perjanjian perdagangannya dengan negara itu.


Mengapa Perkembangan Positif Dagangan AS-China Gagal Mengangkat USD?

Dagangan di sesi Asia pada hari ini dimulakan dengan pergerakan perlahan dalam pasaran matawang menjejaki beberapa perkembangan Brexit serta perjanjian perdagangan Amerika Syarikat (AS) dan China selain tumpuan turut terarah kepada mesyuarat Rizab Persekutuan AS (The Fed) minggu ini.
Pengumuman presiden AS Donald Trump telah menambah keyakinan pelabur dengan mengatakan AS dan China mungkin menandatangani perjanjian perdagangan fasa pertama lebih awal daripada yang dijangkakan sebelum ini di sidang kemuncak Chile pada bulan depan memandangkan sebahagian daripada teks perjanjian telah selesai.
Wakil Perdagangan AS (USTR) juga mengumumkan akan mempertimbangkan pengecualian tarif tertentu ke atas barangan import China yang bernilai $34 bilion dari 1 November. Berita ini telah meningkatkan kemungkinan bahawa perjanjian perdagangan yang berjaya dapat dicapai.
Selain itu, pelabur semakin optimis bahawa Fed akan menurunkan kadar faedah sekali lagi dalam tahun ini. Bagaimanapun, dagangan dolar Amerika dilihat diniagakan berhati-hati berbanding dan indeks dolar meningkat sedikit berbanding kumpulan matawang utama lain pada 97.71.
 Sementara itu mengikuti perkembangan Brexit, Kesatuan Eropah (EU) telah meluluskan permohonan UK untuk pelanjutan tarikh Brexit sehingga 31 Januari 2020 dengan PM UK Boris Johnson telah mengesahkannya, manakala cadangan beliau untuk mengadakan pilihan raya umum pula seperti yang dijangkakan sebelum ini telah ditolak oleh ahli parlimen.
Matawang pound diniagakan berhati-hati berbanding dolar USD dan matawang safe-haven yen, dengan pasaran menunggu perkembangan lebih lanjut mengenai tindakan seterusnya yang akan diambil oleh PM Johnson.
Di samping itu, dolar Aussie pula menunjukkan peningkatan berbanding dolar USD, menjelang ucapan oleh Gabenor Reserve Bank of Australia (RBA), Philip Lowe pada petang ini.
Minggu ini merupakan minggu yang sibuk buat pasaran kewangan memandangkan terdapat tiga keputusan faedah oleh bank pusat, laporan inflasi, data pekerjaan NFP AS, pertumbuhan ekonomi, data PMI China dan beberapa laporan ekonomi lain sebagai penggerak pasaran minggu ini.


Jika anda trade GBP dan JPY, artikel ini wajib dibaca!

Pasangan matawang GBP/USD mengalami kenaikan yang kuat iaitu sebanyak 2 %, begitu juga dengan USD/JPY.
Walaupun tiada pemangkin yang spesifik daripada Jepun (JPY) dan UK (GBP) namun kenyataan yang dikeluarkan mengenai tindakan yang bakal diambil oleh mereka bagi menstabilkan ekonomi menjadi peranan kepada kekuatan matawang Pound dan Yen.
Kenaikan USD/JPY dijangkakan akan berterusan kerana Abe telah mengeluarkan kenyataan bahawa akan masuk campur bagi melemahkan Yen.

 Abe juga dilihat akan bersikap agresif terhadap perangsang kewangan dan fiskal.
Manakala kenaikan GBP/USD adalah kerana perlantikan perdana menteri baru tetapi dilihat hanya bersifat sementara, kerana Bank of England dijangka akan memotong interest rate, jika bukan pada khamis ini, dijangka pada bulan Ogos nanti, jelas Mark Carney. Dan dijangka GBP/USD akan membuat U-turn.
Dengan Artikel 50 masih lagi belum dilaksanakan, pakar ekonomi menyatakan bahawa akibat jangka masa panjang masih belum lagi dapat ditentukan. Walaubagaimanpun, dalam masa terdekat, pelaburan dan penggunaan akan menjadi sangat perlahan yang memberikan central bank 1001 sebab untuk mengambil langkah berjaga-jaga.


Analisis GOLD – Harga Bangkit Menuju Ke Semula Ke Paras $1,900

Sentimen pasaran dilihat lebih pulih pada hari ini dipengaruhi oleh isu utama yang menjadi tumpuan iaitu rundingan Brexit dan juga pakej rangsangan ekonomi Amerika Syarikat (AS).
Harapan untuk rundingan Brexit dicapai pada hari ini telah meningkatkan kembali keyakinan para pelabur walaupun pada nada yang berhati-hati. Keputusan rasmi rundingan dinantikan.
Manakala perkembangan pakej bantuan Covid-19 di AS yang sebelum ini tidak disenangi oleh Donald Trump untuk ditandatangani dilaporkan semakin baik apabila penggubal undang-undang dikatakan bersetuju untuk meningkatkan nilai bantuan yang dikritik Trump sangat rendah.
Perubahan nilai dagangan US dolar dalam pasaran turut memberi kesan pergerakan harga emas pada carta harga XAU/USD.
Harga yang dilihat cuba membuat penurunan semalam sekadar menguji paras support mingguan pada sekitar 1857.00 sebelum lonjakan semula pada awal sesi New York ke paras tumpuan 1875.00.
Harga juga telah melepasi paras halangan Moving Average 50 (MA50) pada rangka masa 1 jam harga yang memberi isyarat untuk trend menaik bagi harga emas.
 Namun kenaikan yang diteruskan pada dagangan Khamis perlahan sejak sesi Asia bermula berlegar di atas paras 1875.00.
Jika kenaikan harga berjaya diteruskan, zon resistance 1900.00 akan sekali lagi diuji setelah berjaya dicapai awal minggu ini.
Namun jika harga kembali menjunam semula, paras sokongan mingguan dan juga zon RBS (resistance become support) 1850.00 akan menjadi tumpuan harga.
Penurunan lebih rendah harga emas berkemungkinan terdorong menuju pada paras tumpuan sebelum ini iaitu pada 1800.00.
Lihat gambar carta harga XAU/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Percayalah, Inilah Teknik Ajaib Yang Dicari-cari oleh Trader Selama Ini

Sebelum belajar teknik ajaib, baca kata-kata Jack Ma ini dan juga ketahui cara memilih gaya trading jika bekerja 9-5 setiap hari.
Ramai di antara trader yang sudah trade bertahun lamanya namun tetap masih belum berjumpa dengan rentak yang betul.
Kenapa?
Sebabnya adalah kerana ramai dalam kalangan trader, mencari teknik langit ketujuh yang kalau in-position confirm untung.
Apa yang membahayakan daripada perilaku ini adalah, setiap kali keluar teknik baru, dia akan beli ebook, masuk kelas untuk belajar sesuatu yang baru.
Dan lagi menakutkan adalah apa yang dipelajari sebelum itu, terutama perkara asas ditinggalkan begitu sahaja.
 Jadi, sampai bila-bila akan jadi trader newbie padahal yang sudah dipelajari masih belum dikuasai lagi.
Tiap kali ada teknik yang namanya sangat catchy seperti Teknik Tikaman Berdarah Memancung, berduyun-duyun trader mula tak senang duduk nak belajar teknik “Holy Grail” ini.
Dan apabila yang sebelum ini tidak dikuasai dengan baik, jadinya pencapaian pembelajaran tidak mencapai tahap100% dan apabila belajar teknik baru sudah tentulah akan bermula dengan O.
10 teknik baru, 10 kali jadi newbie. Sampai bila nak jadi newbie?
Pilih satu gaya atau teknik trading yang sesuai, yang memang ada dalam Analisa Teknikal asas, gunakannya sehingga menjadi.
Jadi teknik yang diperlukan adalah teknik memilih perkara asas dalam Analisa Teknikal dan penguasaannya.


Sentimen Terkini Pasaran Forex Setakat Pagi Ini

Nilai matawang dollar USD pada dagangan Khamis menunjukkan pengukuhan setelah faktor optimis daripada dagangan semalam. Pelabur mula diceriakan kembali dengan isyarat ketegangan perang dagang antara Amerika Syarikat dan China kembali reda semula dan turut disokong oleh data ekonomi AS yang lebih baik daripada jangkaan pasaran sekaligus membaikpulih saham Wall Street serta hasil perbendaharaan AS turut meningkat. Dengan ini, kegelisahan para pelabur mula pudar di mana sebelum ini USD terus menerima tekanan dengan penjualan bon AS berikutan kebimbangan terhadap pertumbuhan ekonomi global, ketegangan perang dagang AS-China dan terbaru, isu penutupan separa operasi kerajaan AS. Berdepan dengan kebimbangan, para pelabur memberi perhatian terhadap laporan media yang memberi maklumat bahawa pasukan wakil perdagangan Amerika Syarikat bakal berkunjung ke Beijing pada minggu 7 Januari untuk mengadakan rundingan bersama pegawai-pegawai China.
 Data keuntungan dalam sektor perindustrian China telah mengalami kejatuhan buat pertama kali dalam tempoh tiga tahun. Pengurangan pada keuntungan dipercayai adalah disebabkan oleh faktor penurunan pada hasil jualan dan harga pengeluar berikutan daripada kos yang meningkat. Penganalisis ekonomi berpendapat jangkaan pendapatan akan berterusan merosot sehingga tahun hadapan dan dengan itu akan menjejaskan sektor perindustrian serta terdapat amaran terhadap risiko deflasi.


Ini Sebab Ucapan Powell & Data Utama AS Perlu Diberi Perhatian!

Risiko dalam pasaran sedikit mereda ketika pelabur mengalihkan tumpuan kepada ucapan Pengerusi Federal Reserve (Fed) Jerome Powell pada awal pagi Khamis.
Kenyataan Powell bakal dijadikan petunjuk baharu dalam penetapan kadar faedah akan datang, sementara menantikan data pekerjaan NFP Amerika Syarikat pada Jumaat.
Bank pusat dijangkakan secara meluas akan meningkatkan kadar faedah sebanyak 50 mata asas pada mesyuarat Disember.
Namun demikian, pelabur terlebih dahulu akan diperlihatkan dengan data pekerjaan ADP sektor swasta dan anggaran awal untuk keluaran dalam negara kasar AS (KDNK) untuk suku ketiga pada sesi New York akan datang.
 Pada sesi Asia, dolar greenback sedikit susut dari keuntungan yang dicatatkan pada sesi sebelum ini, melihatkan indeks dolar didagangkan pada 106.63 pada sesi Asia.
Sementara mata wang euro dan pound pula kembali menokok selepas mengharungi sesi dagangan menyuramkan pada Selasa.
Mata wang sensitif risiko, dolar Aussie dan New Zealand diniagakan stabil di tengah-tengah keadaan risiko yang semakin mereda.
Optimisme untuk pembukaan semula sekatan di China membantu mengangkat dagangan kedua-dua mata wang itu pada Selasa, namun kenaikan yang dicatatkan kembali pudar ketika sesi New York.
Bagaimanapun, pergerakan yang dicatatkan mata wang utama adalah terhad memandangkan pelabur berwaspada menjelang ucapan Powell dan data-data penting malam ini.


Sentimen Risk-Off Membuatkan Matawang Yen Menguat

Selepas daripada tindakan Trump pada Khamis, matawang Yen telah mengukuh berbanding matawang-matawang utama yang lain. Dengan statusnya sebagai safe-haven menjadikan matawang ini sebagai pilihan pelabur semasa sentimen berisiko.
US dolar jatuh semalaman sehingga ke sesi Asia pada Jumaat dari harga tertinggi enam minggu selepas. Hal ini disebabkan Presiden Amerika Syarikat Donald Trump memutuskan untuk mengenakan cukai import keluli dan aluminium masing-masing sebanyak 25% dan 10% dan Powell menyampaikan keterangan yang kurang meyakinkan di Dewan Senat A.S.
Indeks US dolar membuat penurunan pada hari Khamis disebabkan tindakan Trump mengenakan cukai kepada import keluli dan aluminium, seterusnya mencetuskan ‘sentimen berisiko’ (risk-off) dalam pasaran.
 Keputusan tariff dari Trump telah menyebabkan kebimbangan kepada pelabur terhadap potensi perang perdagangan dengan China. Indeks US dolar memulih di atas $90 semalam berikutan keterangan dari ketua baru Federal Reserve iaitu Jerome Powell yang menunjukkan isyarat kenaikan kadar sebanyak empat kali pada tahun ini. Tetapi keputusan White House berkaitan tariff telah menghentikan momentum kekuatan US dolar.
Pair USD/JPY setakat ini menyusut 0.54% bersamaan dengan 57 pip. Tindakan Trump semalam menyebabkan Yen menguat berbanding US dolar hari ini. Pengukuhan Yen turut disokong oleh data pengangguran yang berkurangan walaupun Bank of Japan (BoJ) tetap menumpukan kepada sasaran untuk mencapai inflasi 2%. Haruhiko Kuroda pagi tadi berkata, “polisi pelonggaran (easing) tidak akan diteruskan jika data CPI mencapai 2% dalam keadaan yang stabil”.
Pair AUD/USD pula kelihatan mula stabil dan meningkat sebanyak 0.19% setakat pada pukul 5 petang.


USD/CAD Uji Zon Support Pada Paras Terendah Dagangan 2019, Harga Bakal Breakout?

Harga minyak dilaporkan sedikit menurun semalam menjadi faktor pergerakan mendatar dagangan dolar Kanada dalam pasaran.
Namun dipercayai harga minyak akan terus meningkat ekoran ketegangan yang melanda di Timur Tengah.
Media melaporkan bahawa Iran menawarkan ganjaran sehingga $80 juta untuk kepala Presiden Amerika Syarikat Donald Trump.
Terbaru, Iran dilaporkan sedang menilai 13 senario tindakan balas dendam yang akan memberikan mimpi buruk bersejarah terhadap Amerika Syarikat atas tindakan membunuh Jeneral Qasem Soleimani dalam serangan udara minggu lalu.
Dagangan US dolar kekal lemah sementara dolar Kanada dilihat cuba menekan harga pada carta pasangan USD/CAD pada awal minggu ini.
Penurunan harga masih menguji zon support sekitar 1.29600 pada minggu ini setelah harga mencatatkan paras terendah dagangan 2019 mencecah 1.29500 minggu lalu.
 Harga masih bergerak di bawah garisan Moving Average 50 (MA50) memberi isyarat bahawa trend harga masih bearish.
Jika harga berjaya tembusi zon support 1.29600-1.29500, harga dijangka akan turun lebih rendah mencatatkan paras terendah terbaru.
Berkemungkinan penurunan menuju zon support pada dagangan Oktober 2018 mencecah paras 1.29000.
Sebaliknya jika sentimen AS-Iran kembali reda, harga bakal mempamerkan kenaikan semula menguji paras tumpuan pada 1.30200 dan juga zon SBR (support become resistance) pada 1.30500.
Lihat gambar carta pasangan matawang USD/CAD di bawah untuk rujukan analisis teknikal anda.


Analisis Teknikal GBP/NZD – Timeframe H4 – 22/3/2018

Pergerakan harga bagi GBP/NZD masih bullish jika diperhatikan secara teknikalnya setelah ia membentuk new HH sejak awal minggu lagi. Peluang yang boleh diperhatikan ketika ini adalah retracement samaada ia akan ke sekitar harga 1.9450, 1.9364 atau lebih rendah ke sekitar 1.9264 sebelum meneruskan lagi kenaikan.
 Target kenaikan adalah sekitar harga 1.9714 atau lebih tinggi ke 1.9800. Walaubagaimanapun, jika ia breakout 1.9264, mood bullish ketika ini akan bertukar ke bearish. Oleh itu, penting untuk memperhatikan sebarang buy signal apabila harga mencapai ke harga retracement/Key Support Zone sebelum memasuki pasaran.
Anda nak trade ikut analisa kami tapi tak ada akaun forex? Dapatkan $50 Modal Free untuk trading – KLIK SINI


Ulasan Penggerak Pasaran Tukaran Matawang Sepanjang Minggu Ini (11 Sept – 15 Sept)

US dolar membuat pemulihan yang memberangsangkan dalam tempoh (11 sept – 15 Sept) berikutan data-data yang lebih baik dan sentimen pasaran yang semakin pulih walaupun Korea Utara sekali lagi melancarkan peluru berpandu merentasi Jepun pada Jumaat.
Anda pasti tertanya-tanya adakah ini hanya pembetulan harga (correction) atau ia permulaan tren yang baru??? Sebenarnya… sukar untuk menjawab soalan seperti ini, kerana kita tidak tahu apa yang akan berlaku di masa hadapan. Kita hanya boleh mendapatkan kebarangkalian yang baik berbanding kepastian dalam dagangan forex, mahupun dagangan saham atau bon sekalipun.
Minggu ini dimulakan dengan kenaikan US dolar apabila bencana yang dibawa taufan Irma tidaklah seteruk yang dijangka. Kita melihat kenaikan US dolar pada Isnin yang turut didorong oleh sentimen yang reda apabila Korea Utara tidak melancarkan sebarang ujian peluru berpandu pada hujung minggu lalu.
Pengukuhan US dolar berterusan pada Selasa berikutan sentimen pasaran yang semakin baik. Sentimen risk-on juga diterjemahkan ke dalam pasaran saham global, apabila indeks-indeks saham Asia, Eropah dan US merekod kenaikan sepanjang minggu ini. Pada Selasa, matawang GBP naik mendadak apabila data CPI melebihi jangkaan pasaran.
Walaupun data PPI (harga pengeluar US) pada Rabu kurang daripada jangkaan, tetapi spekulasi yang mengatakan perancangan cukai US akan dibentangkan pada 25 September telah mencuri perhatian pasaran dan menyokong US dolar pada hari tersebut.
Untuk Khamis, perhatian pasaran terarah kepada penetapan polisi Bank of England (BoE). GBP/USD melonjak tinggi selepas penetapan polisi yang dilihat lebih hawkish, apabila bank pusat mengatakan kenaikan kadar faedah beberapa bulan akan datang mungkin diperlukan. Kenaikan matawang GBP juga berterusan pasa Khamis, selepas salah seorang ahli bank pusat yang dovish tetapi memberikan komen hawkish. Secara keseluruhan, untuk polisi monetari BoE adalah positif ketika ini dengan spekulasi kenaikan kadar faedah beberapa bulan akan datang.
Jumaat menunjukkan sentimen agak terganggu pada sesi Asia, apabila aset safe-haven mengukuh selepas ujian peluru berpandu Korea Utara merentasi Jepun. Walaubagaimanapun, pengukuhan Yen, emas dan Swissy hanya sementara apabila pasaran dapat menyerap perkara ini dan dilihat ia adalah perkara biasa selepas ia berlaku beberapa kali. Pasaran juga telah menjangka tindakan yang dibuat oleh Korea Utara selepas Majlis Keselamatan PBB meningkatkan sekatan terhadap mereka.
Sebelum kita meneruskan kepada ulasan kalendar ekonomi sepanjang minggu ini kita lihat dahulu julat pergerakan pasangan matawang utama dunia pada minggu ini dan minggu lepas untuk melihat perbezaan antara kedua-dua tempoh ini.

04 Sept – 08 Sept
11 Sept – 15 Sept

Eur/Usd- naik 224 pip
Eur/Usd- Jatuh 192 pip

Usd/Jpy– jatuh 261 pip
Usd/Jpy– Naik 320 pip

Gbp/Usd– naik 315 pip
Gbp/Usd– Naik 467 pip

Usd/Chf- jatuh 198 pip
Usd/Chf- Naik 247 pip

Usd/Cad– jatuh 365 pip
Usd/Cad– 158 pip sideways

Aud/Usd– naik 183 pip
Aud/Usd– Jatuh 103 pip

Nzd/Usd– naik 193 pip
Nzd/Usd– 137 pip volatile

Tanpa membuang masa lagi, mari kita lihat ulasan keseluruhan pasaran sepanjang minggu ini.

Data CPI UK (Selasa)

Bacaan menunjukkan peningkatan lebih daripada jangkaan pada Ogos. Harga pengguna naik 2.9% dari tahun ke tahun (y/y) seperti yang ditunjukkan oleh Jabatan Statistik, meningkat daripada 2.6% sebelum ini. Penganalisis ekonomi menjangka data kali ini hanya naik kepada 2.8% pada Ogos.

Data pekerjaan UK (Rabu)

Indeks purata pendapatan (Average earning index) kekal di paras 2.1%. Jangkaan pasaran untuk data ini adalah 2.3% yang mana lebih tinggi daripada data sebenar. Kadar pengangguran dalam tempoh tiga bulan sehingga Julai susut kepada 4.3% daripada 4.4% sebelum ini dan juga jangkaan pasaran 4.4%.
Gunatenaga atau tambahan pekerjaan meningkat 181,000 dalam tempoh tiga bulan terkini yang tertinggi sejak suku keempat 2015. Kadar gunatenaga meningkat ke paras tertinggi 75.3% dari 75.1% sebelum ini.

Data PPI, harga pengeluar US (Rabu)

Harga pengeluar (producer price index, ppi) Amerika Syarikat menunjukkan bacaan kurang daripada jangkaan pada Ogos. Walaupun data harga pengeluar ini meningkat daripada bacaan sebelum ini, tetapi ia rendah daripada jangkaan kenaikan 0.3%. Harga pengeluar naik 0.2% pada Ogos kurang daripada jangkaan 0.3% tetapi meningkat daripada kemerosotan 0.1% pada Julai.

Data pekerjaan Australia (Khamis)

Secara keseluruhannya pekerjaan meningkat 54,200 pada bulan lepas, diikuti data kaji semula bagi bulan Julai meningkat kepada 29,200. Kenaikan tersebut adalah tiga kali ganda melebihi jangkaan penganalisis yang meletakkan tambahan 17,500 pekerjaan sahaja.
Butiran penting pada bacaan ini adalah angka pekerjaan sepenuh masa yang meningkat kepada 40,100, diikuti data kaji semula yang jatuh 19,800 pada bulan sebelumnya. Pekerjaan sambilan juga naik 14,100.

Penetapan polisi SNB (Khamis)

SNB menjelaskan mereka akan kekal aktif dalam pasaran petukaran matawang asing seperti biasa sambil meneliti keadaan keseluruhan matawang yang lain.
Sasaran polisi SNB adalah untuk mencapai kestabilan harga disamping memacu aktiviti ekonomi. Kadar yang negatif dan campur tangan bank pusat bertujuan untuk mengurangkan tarikan pelabur pada aset-aset Swiss supaya ransangan terhadap matawang franc dapat dikurangkan.

Penetapan polisi BoE (Khamis)

Bank of England berkata bahawa kenaikan kadar faedah pertama sejak lebih daripada sedekad lalu mungkin perlu dalam beberapa bulan akan datang, jika ekonomi terus berkembang dan tekanan inflasi terus meningkat.

Data CPI US (Khamis)

Harga pengguna (CPI, consumer price index) bagi Amerika Syarikat meningkat 0.4% pada Ogos berbanding ramalan 0.3%. Dari segi tahun ke tahun bacaan meningkat dalam tempoh 12 bulan sehingga Ogos kepada 1.9% dari 1.7% dengan jangkaan 1.8%.

Data jualan runcit US (Jumaat)

Jualan runcit (retail sales) di Amerika Syarikat pada Ogos jatuh melebihi jangkaan pasaran, merosot 0.2% berbanding jangkaan kenaikan 0.1%. Data pada Julai dikaji semula kepada kenaikan 0.3% berbanding data sebelum iaitu 0.6%.
Peningkatan data jualan runcit adalah berhubung kait secara langsung dengan pertumbuhan ekonomi, di mana jualan yang merosot menunjukkan kemerosotan dalam ekonomi secara keseluruhan.


Analisis GOLD – Harga Emas Menjunam Sehingga Ke Paras $1,700

Seperti yang dibimbangkan oleh pelabur emas, nilai logam kuning berharga tersebut telah susut sehingga ke paras $1,700.00 untuk dagangan setakat sesi Eropah pada Selasa.
Sejak sesi New York semalam lagi, harga emas telah pamerkan kejatuhan nilai yang ketara susulan tekanan oleh pengukuhan US dolar selepas hasil perbendaharaan Amerika Syarikat (AS) pamer lonjakan semula.
Pada carta harga XAU/USD yang mengukur nilai emas berbanding US dolar telah melihatkan harga telah bergerak lebih rendah di bawah paras 1720.00 pada sesi New York semalam.
Sebelum ini, harga telah bergerak dalam julat harga 1745.00-1720.00 untuk 6 hari berturut-turut.
Setelah harga susut sehingga ke paras 1705.00 semalam, penurunan harga diteruskan lagi pada sesi Asia dan Eropah pada hari ini menguji semula zon sokongan 1700.00.
Harga emas kini dilihat semakin tertekan sementara beberapa faktor sedang menyokong pengukuhan US dolar.
Selain sentimen pasaran berisiko, hasil bon 10-tahun AS telah melonjak memecah rekod tertinggi yang baru selepas mengatasi paras 1.75 yang dicapai pada minggu lalu.
 Penurunan yang diteruskan akan menguji pula paras sokongan 1680.00 yang diuji harga awal dagangan Mac lalu.
Harga yang turun lebih rendah melepasi paras tersebut akan mencatatkan paras terendah terbaru untuk tempoh dagangan 11 bulan.
Sekiranya harga berjaya melonjak semula, paras rintangan awal yang akan diuji adalah pada 1720.00 selain halangan Moving Average 50 (MA50) pada rangka masa 1 jam pergerakan harga.
Melepasi halangan MA50 tersebut akan kembali beri isyarat untuk trend bullish harga semula.
Lihat gambar carta harga XAU/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Pengurangan Sasaran Jualan Produk Apple Menjadi Isu Tumpuan Hari Ini

Pada awal sesi pembukaan Asia hari ini dapat dilihat matawang Yen melonjak ekoran Apple Inc mengeluarkan amaran pengeluaran pendapatan yang jarang berlaku sehingga mencetuskan suasana kurang menyenangkan pada pasaran global yang mendorong pelabur-pelabur memindahkan pelaburannya ke arah asset safe-haven. Sementara nilai matawang dollar USD pula dilihat telah jatuh ke paras lebih rendah sejak Mac 2018 yang lalu berbanding Yen sehingga menjelang pembukaan pasaran Eropah.
Permintaan tinggi terhadap matawang Yen berlaku selepas syarikat Apple Inc menurunkan sasaran hasil jualan kepada $84 juta untuk suku tahun pertama dagangan lebih rendah berbanding jangkaan yang dikeluarkan sebelum ini iaitu sebanyak $91.5 Juta. Pengurangan jangkaan yang dikeluarkan adalah berikutan penjualan produk iPhone di China yang mengalami kejatuhan berkemungkinan berlaku aktiviti boikot oleh pengguna di China terhadap produk dari Amerika Syarikat.
 Hasil perbincangan yang dibuat berdasarkan kajian dalam pasaran menyatakan kekurangan anggaran pengeluaran adalah salah satu faktor disebabkan oleh pelabur-pelabur telah berkurang dalam pasaran iphone apabila melihat jualan pasaran awal suku tahun pertama ini dilihat jauh lebih rendah daripada jangkaan.
Saham Apple Inc turut mengalami kejatuhan dalam pasaran disebabkan para pelabur beralir ke arah aset yang lebih selamat di mana matawang Yen menjadi pilihan utama dengan faktor kecairan dalam pasaran yang turut membimbangkan pelabur. Pasaran Jepun masih ditutup bersempena tahun baru mendorong pergerakan pasaran yang lebih agresif malah bukan itu sahaja, laporan data PMI yang lemah daripada jangkaan bakal memberi kesan yang negatif dalam pasaran semasa.


Eurozone Masih Hambar Begitu Juga Dengan EUR/USD

Tiada laporan ekonomi dikeluarkan pada isnin bagi Eurozone dan hari ini melihatkan laporan inflasi Jerman dan angka konfiden Eurozone akan dikeluarkan walaupun impaknya tidaklah begitu memberi kesan.
Walaupun laporan konfiden pengguna Jerman yang dikeluarkan minggu lalu tinggi, konfiden bisnes masih lagi lemah. Inflasi juga dilihat sangat rendah melihatkan komen dovish daripada ECB.
Coeure memberitahu yang ECB mungkin ada beberapa cara lain lagi untuk mencapai sasaran asalnya dan jika terpaksa, ECB akan mengambil langkah yang lebih jauh jika program lain tidak berkesan untuk menjaga kestabilan harga.
 Berbeza dengan Amerika Syarikat yang hampir mencapai sasarannya, Eurozone sebaliknya. Pun begitu tidak ramai yang mahu interest rate di paras rendah.
Menteri Kewangan Jerman Schaeuble melihat interest rate yang rendah tidak akan membantu perkembangan ekonomi.
EUR/USD turun ke paras terendah apabila sesi New York ditutup dan mungkin mencari paras 1.1125 terlebih dahulu dan paras 1.1200 adalah paras yang menarik untuk sell.
EUR/USD 1 jam


Konflik Antara White House Dan Federal Reserve Turut Beri Tekanan Terhadap USD

Presiden Amerika Syarikat, Donald Trump menuduh Jerome Powel dengan kenyataan bahawa Pengerusi Federal Reserve (Fed) itu tidak menjalankan tugasnya dengan baik namun tindakan seperti melucutkan jawatannya akan mengundang kekacauan yang besar terhadap pasaran kewangan.
Trump kembali mengkritik tindakan Powell yang tidak menurunkan kadar faedah untuk membantu Amerika Syarikat bersaing dengan China dalam temubual di Fox Business Network. Kritikan tersebut adalah siri serangan terbaru yang telah dimulakan sejak sebulan selepas Trump memilih Powell sebagai Pengerusi Fed yang baru pada awal awal 2018.
“Saya ada hak untuk menghukum dan memecat beliau”, demikian kata-kata Trump dalam temubual pada Rabu dengan menambah lagi bahawa beliau sebelum ini tidak pernah bercadang untuk berbuat demikian.
Dalam Akta Rizab Persekutuan, ada menyatakan bahawa Presiden boleh menghapuskan jawatan pengerusi Fed, namun mestilah “bersebab”. Mengikut sejarah, mahkamah tidak menafsirkan garis panduan tersebut termasuk dengan perbezaan polisi.
Powell pula dalam ucapannya pada mesyuarat polisi monetari Jun, mengatakan bahawa undang-undang telah jelas menyatakan beliau mempunyai tempoh empat tahun untuk berkhidmat.
 Namun, White House sepertinya akan terus mencari sebab untuk melucutkan jawatan beliau dan kekal dalam kalangan ahli mesyuarat.
Pertelingkahan dalam kepimpinan Fed akan meninggalkan kesan signifikan dalam konflik terbesar bank pusat dunia dan akan menjurus terhadap kelembapan ekonomi global dengan perpecahan kepada dua pimpinan, satu yang memimpin Lembaga Fed, dan satu lagi yang menguruskan penetapan kadar faedah dalam ahli mesyuarat FOMC.
Senario tersebut tidak pernah lagi berlaku sebelum ini. Dalam sejarah sehingga kini, Pengerusi Fed bertanggungjawab memimpin kedua-dua kumpulan tersebut, dan jika Powell dilucutkan jawatan beliau, ahli FOMC dijangka akan tetap mengundi beliau untuk kekal sebagai ketua.
Trump sebelum ini telah beberapa kali menyatakan keluhan beliau terhadap keputusan penetapan kadar faedah oleh bank pusat. Terutamanya apabila tidak bersetuju dengan kenaikan kadar dengan mengatakan kadar faedah terlalu tinggi.
Konflik antara Federal Reserve dan White House turut menjadi faktor yang meningkatkan kebimbangan pemain pasaran terhadap dagangan dolar Amerika selain faktor sentimen luar yang lain seperti risiko perang dagang dan ketegangan geopolitik.


Analisis GOLD – Harga Bakal Terjun Lebih Rendah Hari Ini? Jaga-Jaga!

Dagangan emas menjunam $20 atau 200 pips dari paras $1,850 ke paras $1,830 berikutan laporan terbaru yang mengejutkan pasaran di sesi Asia pada pagi ini.
Ini adalah berkaitan jangkaan pakej rangsangan yang bakal diumumkan oleh bakal Presiden AS Joe Biden dengan nilai yang lebih besar iaitu $2 trilion. Nilai tersebut $700 bilion lebih banyak berbanding nilai pakej $1.3 trilion sebelum ini.
Laporan tersebut telah melonjakkan hasil perbendaharaan AS sekaligus mendorong pengukuhan lanjut nilai mata wang US dolar dalam pasaran.
Disebabkan itu harga pada carta XAU/USD dilihat menjunam pada sesi Asia hari ini selepas pergerakan mendatar harga dipamerkan beberapa hari.
Penurunan semula harga di bawah paras halangan Moving Average 50 (MA5) pada rangka masa 1 jam pergerakan harga memberi isyarat trend bearish buat dagangan emas.
Harga berkemungkinan untuk turun lebih rendah menguji zon support mingguan yang dicecah pada Isnin sekitar 1820.00.
 Penurunan lebih rendah akan menuju ke paras tumpuan harga sebelum ini iaitu pada zon 1800.00.
Namun kenaikan kembali harga di atas paras 1850.00 akan memberi isyarat awal untuk lonjakan semula harga emas.
Kenaikan harga semula akan mendorong zon harga 1900.00 sebagai paras tumpuan utama oleh para pelabur.
Pelabur akan lebih berwaspada menantikan arah pergerakan harga yang lebih jelas selepas pengumuman pakej ekonomi oleh Joe Biden hari ini.
Lihat gambar carta harga XAU/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Sentimen Pasaran : Harapan Terhadap Isu Brexit Semakin Pulih -Matawang Sterling Melonjak Naik!

Matawang US dolar mencatat penyusutan ke paras terendah 5 minggu pada hari Khamis berbanding matawang utama yang lain berikutan prospek perjanjian perdagangan separa antara China dan Amerika Syarikat yang mendorong pengukuhan matawang yang berorientasikan perdagangan seperti dolar Australia.
Laporan melaporkan bahawa Amerika Syarikat sedang menimbang perjanjian matawang dengan China dan dalam masa yang sama merancang untuk mengenakan kenaikan tarif pada minggu hadapan menyebabkan pasaran masih khuatir walaupun teradapat harapan bahawa rundingan akan tercapai.
Pentadbiran China dilaporkan telah menawarkan janji akan membeli sebanyak 30 juta tan kacang soya sepanjang 1 tahun yang bermula pada 1 Oktober ini. Sebagai balasan, China mengharapkan Amerika akan menghapuskan sekatan ke atas syarikat Huawei.
 Disisi lain, Harga pengguna (CPI) Amerika Syarikat dilaporkan mendatar pada bulan September berikutan kejatuhan dalam harga tenaga dan kereta terpakai. Laporan yang dikeluarkan ini telah tersasar daripada jangkaan pakar ekonomi yang mensasarkan harga pengguna meningkat sebanyak 0.1% dan harga teras naik 0.2% pada bulan September.
Indeks US dolar yang mengukur dolar greenback berbanding enam matawang utama menunjukkan penyusutan sebanyak 0.23% kepada paras 98.588 setakat jam 11.15 p.m.
Matawang pound melonjak naik sebanyak 0.75% pada hari berbanding US dolar kepada paras 1.2295 setakat jam 11.20 p.m. selepas Perdana Menteri Boris Johnson dan
Perdana Menteri Irish, Leo Varadkar mengatakan bahawa mereka melihat terdapat jalan mementerai perjanjian Brexit. Walaubagaimanapun tidak ada rincian yang dilaporkan setakat ini, namun kenyataan ini telah berjaya memulihkan harapan pasaran.
Matawang Euro mencatat pengukuhan sebanyak 0.36% berbanding US dolar kepda paras 1.1007 setakat jam 11.25 p.m.


Trump Puji Tindak Balas China Dalam Menangani Wabak Koronavirus – Ini Sentimen Pasaran Terkini!

US dollar pada hari ini mencatat pengukuhan sehingga hampir kepada paras tertinggi 2020 berikutan peningkatan pertambahan bilangan perkerjaan dan kekhuatiran terhadap penularan wabak koronavirus yang menjadi pertelingkahan antara China dan AS telah sedikit berkurangan.
Pakar ekonomi, Doug Duncan berpendapat bahawa the Fed berkemungkinan akan mengekalkan kadar faedah kerana tiada apa-apa yang dapat mengubah perspektif mereka.
Indeks US dolar greenback berbanding enam matawang utama didagangkan kukuh sebanyak pada paras 98.360 setakat jam 11.15 p.m.
 Disisi matawang Kanada juga mencatat pengukuhan apabila sektor pekerjaan Kanada mencatat pertumbuhan untuk dua bulan berturut-turut, membantu mengatasi kebimbangan bahawa pasaran buruh yang lemah mungkin memaksa Bank Pusat Kanada untuk menurunkan kadar faedah dengan segera.
Ekonomi Kanada menambah sebanyak 34,500 pertambahan kerajaan pada bulan Januari seperti yang dilaporkan Jabatan Statistik pada hari Jumaat. Bacaan yang dilaporkan mengatasi jangkaan pakar ekonomi yang mensasarkan sebanyak 17,500 pekerjaan baru. Disisi lain, kadar pengangguran turun sedikit kepada 5.5% pada bulan ini dari bacaan 5.6% yang dikecapi pada bulan Disember. Bacaan gaji juga mencatat peningkatan kepada 4.4%.
Pertambahan pekerjaan yang dicatat pada hari ini telah mengimbangi bacaan yang dicatat pada bulan November yang lepas, dimana sebanyak 54,400 pekerjaan telah dikurangkan. Susulan daripada berita tersebut matawang CAD telah naik 0.2% kepada C$ 1.3308 berbanding US dolar.
Matawang Euro mula mencatat penyusutan selepas mengukuh dan kini didagangkan pada paras 1.0963 berbanding US dolar.


Caixin PMI Sektor Perkhidmatan China Meleset Dari Jangkaan Pada Jun

Sektor perkhidmatan China melemah bulan lalu, menunjukkan bukti bahawa ekonomi yang semakin perlahan khususnya dalam sektor perkhidmatan ekonomi kedua terbesar dunia ini.
Indeks PMI Caixin China merosot kepada 51.6 pada Jun jauh di bawah jangkaan pasaran 52.9. Sebelum ini pada Mei data merekod bacaan  52.8.
Sebarang bacaan yang berada di atas 50 menunjukkan aktiviti yang berkembang dan keadaan perniagaan yang baik dan sebaliknya bacaan di bawah 50.
Sektor bukan pembuatan kini menjadi fokus kerajaan China dalam usaha mempelbagaikan sumber ekonomi mereka agar tidak terlalu bergantung kepada eksport dan pelaburan. Seperti yang kita tahu China adalah negara pengeksport dan mempunyai sektor pembuatan terbesar di dunia dan sejak beberapa dekad lalu fokus mereka adalah kepada sektor ini.
 Minggu lalu, indeks Caixin sektor pembuatan meningkat semula pada Jun selepas kemelesetan pertama dicatat pada Mei selama hampir setahun. Indeks ini meningkat kepada 50.4 dari 49.6.
Walaupun ia meningkat semula, sektor pembuatan dijangka akan menjadi semakin suram dan memberi kesan negatif kepada pertumbuhan ekonomi dalam jangka masa terdekat.
Bank pusat pada Selasa berkata bahawa ekonomi dan pasaran kewangan adalah stabil, walaupun keadaan keseluruhan masih kompleks. Bank pusat akan berusaha menyediakan pertumbuhan kredit bagi menyokong ekonomi.
Kini data pertumbuhan ekonomi China pada suku kedua akan menjadi tumpuan yang akan dikeluarkan pada 17 Julai. Sebelum ini China merekod 6.9% pertumbuhan pada suku pertama yang melebihi jangkaan pasaran.


GBP Menjunam Sebentar Tadi? Ini Sebab yang Anda Perlu Tahu

Matawang GBP menjunam berbanding beberapa matawang utama yang lain sejak sejam yang lepas dengan pasangan matawang GBP/USD jatuh sehingga lebih dari 100 pip. Pair GBP/JPY dan GBP/AUD masing-masing merekodkan kejatuhan sehingga 100 pip dan 120 pip.
Berita terbaru yang diterima menunjukkan Menteri Luar UK, Boris Johnson turut meletakkan jawatan pada Isnin. Perletakan jawatan beliau berlaku selepas Menteri Brexit David Davis terlebih dahulu meletak jawatan pada awal hari Isnin.
Kenapa GBP jatuh dengan perletakan jawatan ini?
 Selepas Davis, kini perletakan jawatan Boris Johnson akan menjadi cabaran kepada kepimpinan Perdana Menteri Theresa May yang mana akan mengganggu rundingan Brexit.
Walaupun Davis pada mulanya telah meletak jawatan, namun GBP masih kekal kukuh sehingga pukul 8 malam tadi dengan Theresa May telah mengumumkan pengganti Davis selepas beberapa jam perletakan jawatan beliau.
Namun, GBP gagal mempertahankan kedudukan apabila Boris pula meletakkan jawatan sebagai Menteri Luar UK.


Data Jualan Runcit UK Merosot, Matawang Pound Terus Lemah

Matawang pound menyusut selepas meningkat sedikit pada awal sesi Eropah susulan data jualan runcit UK bagi bulan November jatuh 0.6% daripada bulan sebelumnya, dan jauh tersasar daripada unjuran pasaran untuk meningkat 0.3%.
Pada mesyuarat Bank Pusat England (BOE) pada malam ini, kadar faedah dijangka akan terus kekal sementara pasaran akan menumpukan keputusan undian oleh 9 ahli Jawatankuasa Polisi Monetari (MPC) yang mungkin memperlihatkan keputusan mengejutkan seperti yang berlaku November lalu, di mana terdapat dua ahli MPC mengundi untuk mengurangkan kadar faedah.
Dengan data ekonomi yang masih menunjukkan kelembapan pada suku akhir dalam pertumbuhan UK, pasaran akan menyaksikan sama ada bilangan pengundi untuk pemotongan kadar faedah akan meningkat daripada bulan lepas.
 Dolar euro diniagakan stabil berbanding US dolar disokong oleh permintaan USD yang merosot susulan undian pemecatan Presiden AS Donald Trump yang tidak berpihak kepadanya
Peningkatan yang diraih oleh dolar USD pula dibataskan oleh keputusan undian Dewan Perwakilan Amerika Syarikat yang menyokong pemecatan Donald Trump dari jawatannya atas tuduhan penyalahgunaan kuasa dan menghalang Kongres.
Trump kini berhadapan dengan perbicaraan di peringkat Senat AS yang dijangka akan berlangsung pada Januari ini untuk memutuskan sama ada beliau akan disingkirkan dari pejabatnya.
Bank of Japan (BOJ) pula telah menetapkan kadar faedahnya untuk kekal di paras -0.10% tidak berubah seperti yang dijangkakan oleh pasaran, sementara Gabenor BOJ memberitahu kadar faedah negatif lebih mendalam akan menjadi pilhan bank pusat itu.
Dagangan matawang dolar Aussie dan kiwi diniagakan meningkat pada hari ini disokong oleh laporan pekerjaan Australia dan pertumbuhan GDP New Zealand yang memberangsangkan, namun ia kemudiannya menyusut sedikit apabila memasuki pasaran sesi Eropah.


Analisis GOLD – Memang Benar Emas Rancak, Tapi Mimpi Ngeri Buat Pelabur

Kerancakan harga kembali menjelma pada carta harga XAU/USD yang mengukur nilai emas berbanding USD tampaknya terus garang dengan menonjolkan aksi terjunan drastik sehingga menghampiri 500 pips.
Terjunan yang ditampilkan juga telah pun kembali menguji benteng rintangan yang paling kukuh pada sebelum ini pada 1800.00 untuk terus bergerak perlahan bagi menanti pembukaan sesi New York kelak.
Ekoran daripada itu, penurunan berkenaan turut secara tidak langsung sudah menjerumuskan dagangan emas bagi melenyapkan prestasi cemerlang pada awal November yang catat paras ketinggian terbaharu.
Asbab utama kejatuhan berlaku adalah dek kerana kejutan daripada peningkatan hasil perbendaharaan 10 tahun Amerika Syarikat (AS) serta keghairahan dolar greenback yang terus ambil langkah pendakian.
Pelabur juga tampaknya lebih tertarik untuk mengukuhkan pegangan tunai ketika ini di kala sentimen pasaran yang berisiko akibat lonjakan semula penularan wabak Covid-19 di beberapa buah negara.
Sudah semestinya perhatian utama pelabur untuk menumpukan kepada keputusan mesyuarat FOMC yang akan berlangsung di awal pagi Khamis bagi melihat langkah Federal Reserve (Fed) yang berikutnya.
 Turut menjadi tumpuan adalah zon RBS (resistance become support) 1780.00 yang bakal diuji andai kata harga emas terus utuh dalam menonjolkan kemampuan untuk mengekalkan trend bearish lebih lama.
Manakala zon sokongan 1760.00 kembali dijadikan sebagai zon yang bakal dinilai untuk mengeluarkan jangkaan sasaran seterusnya setelah zon tersebut berjaya menyokong lonjakan harga pada sebelum ini.
Namun tidak mustahil harga emas berupaya memberi kejutan untuk membuat kenaikan yang dijangka akan terlebih dahulu menguji zon yang kini menjadi zon SBR (support become resistance) pada 1830.00.
Lonjakan yang lebih tinggi pula akan menyaksikan pergerakan harga emas menembusi zon SBR tersebut untuk menuju pula ke zon SBR 1850.00 sebelum dijangka mampu untuk terus mencatat lonjakan agresif.
Lihat gambar carta harga XAU/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Data Inflasi AS Jadi Tumpuan, Mampukah USD Bangkit Semula?

Setelah dikecewakan dengan kenyataan Pengerusi Federal Reserve (Fed), Jerome Powell, pelabur kini mengalihkan tumpuan kepada penerbitan data inflasi Amerika Syarikat.
Pembukaan sesi Eropah, memperlihatkan dolar greenback didagangkan stabil di sekitar paras terendah dua bulan berbanding pesaing utamanya.
US dolar suram selepas komen daripada Powell yang mengulangi semula jangkaan bahawa pembelian aset akan tamat pada bulan Mac dan kenaikan kadar dijangka bakal dinaikkan selepas itu.
Namun, kewaspadaan Powell dalam memberi indikasi untuk pengurangan dalam balance sheet bank pusat, menyebabkan pelabur sedikit kecewa kerana dilihat Fed masih tidak bersedia untuk bertindak lebih agresif.
 Pelabur kini mengambil langkah berhati-hati menjelang data inflasi yang dijangka akan menunjukkan pertumbuhan lebih perlahan berbanding bulan sebelumnya.
Mata wang pound terus mempertahankan momentum pengukuhannya untuk berada di paras tertinggi dua bulan berbanding dolar greenback.
Sementara itu, matawang euro masih tersekat untuk mencatatkan peningkatan lebih tinggi berikutan ketiadaan pemangkin yang jelas dari Zon Eropah.
Di sisi lain, dolar Aussie dan kiwi diniagakan stabil selepas mencatatkan keuntungan daripada penyusutan US dolar pada sesi sebelum ini.


Sentimen Terkini Pasaran Forex Menjelang Pembukaan Sesi Eropah

US dollar dilihat melemah berbanding matawang utama yang lain dengan perkembangan terkini dalam isu perdagangan AS-China menyokong kepada pemulihan sentimen semasa pasaran. Ia sekaligus telah memperbaiki sentimen pasaran yang Risk-Off semalam.
Dalam laporan yang baru diterima, rundingan perdagangan akan diadakan pada hujung bulan ini di mana Menteri China akan bertemu dengan Setiausaha di bawah perbendaharaan AS, Malpass. Menteri komunikasi China memaklumkan ini adalah atas jemputan oleh pihak Amerika Syarikat.
Dengan berita positif ini, sentimen perang dagang global dijangka semakin pulih dengan matawang Yen ketika ini melemah berbanding matawang-matawang yang lain.
 Antara matawang yang paling banyak mendapat manfaat daripada perkembangan terbaru ini adalah matawang Euro dan AUD.
Indeks US dollar yang mengukur kekuatan matawang greenback berbanding enam matawang yang lain setakat ini membuat penurunan sebanyak 0.22%.
Major pair seperti EUR/USD setakat ini membuat kenaikan sebanyak 0.30%, di mana GBP/USD merekodkan kenaikan 0.18%. USD/JPY pula membuat kenaikan 0.07%, USD/CAD didagangkan menurun 0.11%. USD/CHF pula jatuh 0.14%. Pair AUD/USD dan NZD/USD masing-masing merekodkan kenaikan 0.40% dan 0.27%.
Matawang terkuat setakat ini adalah Aussie, manakala matawang paling lemah adalah Yen. Dengan menggabungkan matawang kedua-dua matawang tersebut, pair AUD/JPY melonjak sebanyak 0.50% setakat pada pukul 2.26 petang.


Matawang Sterling Menjunam Sementara US Dollar Kekal Berada dalam Tekanan!

Matawang Sterling menjunam ke paras terendah dalam tempoh 3 bulan selepas laporan media mendedahkan bahawa kerajaan British bersedia untuk meneruskan langkah keluar secara rasmi dari Kesatuan Eropah. Laporan ini dalam masa yang sama mencetuskan kebimbangan pelabur mengenai kesan “hard Brexit” terhadap ekonomi.
Kejatuhan sterling ini kekal mendapat tumpuan berbanding US Dollar walaupun pelabur kekal ragu-ragu terhadap dasar ekonomi Trump yang bakal memberi tekanan buat US Dollar menjelang perlantikan beliau secara rasmi Jumaat ini.
Dalam masa yang sama, Pound merosot serendah $1.1983 pagi tadi, tahap terburuk yang pernah dicatat sewaktu flash crash yang berlaku pada bulan Oktober lalu.
Kejatuhan matawang ini disebabkan tindak balas pelabur terhadap laporan The Sunday Times yang melaporkan bahawa Theresa May akan mengumumkan isyarat “hard Brexit” pada minggu ini dan keluar dari Kesatuan Eropah bagi mendapatkan semula kawalan sempadan Britain.
 Tindakan tegas May ini dibimbangi akan menjejaskan eksport British sekali gus menggalakkan pelaburan asing untuk keluar dari UK.
Sebelum ini, Perdana Menteri itu ada mengatakan bahawa beliau akan mencetuskan Article 50 dan memulakan proses keluar dari Kesatuan Eropah pada akhir Mac. Setakat ini, pendedahan beliau terhadap butiran rundingan Brexit dikatakan mengecewakan pelabur serta perniagaan di Britain.
Dalam sesi ini, Euro meningkat sebanyak 0.9 peratus berbanding Pound.
Matawang Jepun pula kembali bangkit selepas US Dollar menjunam 0.3 peratus berbanding yen.

China digesa Untuk Menghentikan Campur Tangan ke atas Dagangan Yuan


GBP/USD Bakal Dipacu Oleh Data Pekerjaan & Inflasi UK

US dolar dilihat bergerak lemah, gagal untuk meneruskan peningkatan di sesi dagangan penghujung minggu lalu bersambung ke awal sesi Asia pembukaan pasaran minggu ini.
Penganalisis penilai penyusutan US dolar yang berlaku adalah didorong oleh faktor pengambilan untung (profit-taking) selepas pengukuhan yang dipaparkan oleh US dolar pada dagangan sebelumnya.
Namun, dengan sentimen pasaran yang masih berisiko, penganalisis menjangkakan US dolar berpotensi meneruskan pengukuhan semula pada dagangan minggu ini.
Tumpuan akan terarah terhadap Federal Reserve (Fed) yang dijangka membuat kenaikan kadar faedah sebanyak 75 mata asas pada mesyuarat FOMC minggu hadapan, untuk kenaikan yang sama kali kedua berturut-turut sebagai sebahagian daripada langkah agresif bank pusat untuk melawan kenaikan inflasi yang lebih tinggi.
Sementara bagi mata wang Pound pula, pelabur bakal menantikan penerbitan data sektor pekerjaan UK pada Selasa dan data inflasi UK pada Rabu yang bakal memberikan petunjuk awal untuk tindakan Bank Of England (BOE) dalam penetapan dasar monetari pada mesyuarat polisi di awal Ogos.

Jika diperhatikan pergerakan pada carta harga pasangan mata wang GBP/USD, penghujung sesi dagangan minggu lalu telah menyaksikan kenaikan semula harga setelah mencecah ke paras terendah terbaru 2 tahun pada Rabu.
 Harga yang mencecah paras terendah terbaru pada sekitar 1.17600 kembali meningkat semula di atas paras 1.18000 sebelum melepasi halangan Moving Average 50 (MA50) pada rangka masa 1 jam di carta GBP/USD untuk isyarat awal perubahan trend bullish.
Bersambung pada dagangan awal minggu ini, Pound berjaya meneruskan momentum pengukuhan berbanding US dolar yang terus melemah untuk harga meningkat melepasi paras 1.18800.
Sekiranya kenaikan harga yang berjaya diteruskan, harga yang menembusi zon rintangan pada 1.9400 dilihat bakal menguji pula zon tumpuan pada 1.2000 untuk pergerakan bullish ke paras lebih tinggi.
Sebaliknya jika Pound gagal untuk meneruskan pengukuhan dan kembali memaparkan corak trend bearish pada carta harga, harga penyusutan semula di bawah paras MA50 akan mencetus jangkaan untuk penurunan yang lebih lanjut mencatatkan paras terendah terbaru lagi.
Zon support penting di bawah 1.18000 akan menjadi kawasan penting untuk dinilai pelabur sama ada harga akan jatuh lebih rendah atau kembali memberi isyarat untuk melantun semula.
Lihat gambar carta harga pasangan GBP/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Aktiviti Ekonomi Zon Eropah Dan UK Papar Prestasi Berbeza!

Pelabur pada sesi Eropah telah diperlihatkan dengan bacaan data ekonomi dari Zon Eropah dan UK yang bercampur-campur pada bulan Oktober.
Sektor perkhidmatan di Zon Eropah terus menunjukkan momentum yang perlahan pada bulan ini, dengan catatan paling rendah dalam tempoh enam bulan pada 54.7 daripada 56.4 yang dicatatkan sebelumnya.
Prestasi dalam aktiviti perkhidmatan yang lemah dicatatkan untuk perjalanan, pelancongan dan rekreasi, yang mencerminkan kebimbangan terhadap wabak Covid-19.
Sementara pertumbuhan dalam sektor pembuatan pula sedikit menurun tetapi lebih baik daripada jangkaan dengan kenaikan 58.5 pada Oktober daripada 58.6 yang direkodkan pada bulan sebelumnya.
 Angka ini menunjukkan pertumbuhan dalam aktiviti perkilangan paling perlahan dalam tempoh 8 bulan, dipengaruhi oleh pengeluaran yang lemah disebabkan oleh kekurangan bekalan dan masalah pengangkutan.
Reaksi awal daripada matawang euro menunjukkan ia tidak terkesan dengan menunjukkan sedikit peningkatan pada 1.1640 yang dibantu oleh penyusutan US dolar.
Dalam pada itu, pelabur juga menyaksikan bacaan data ekonomi dari UK yang menunjukkan kedua-dua sektor pembuatan dan perkhidmatan meningkat pada bulan Oktober, di mana masing-masing meningkat 57.7 dan 58.0.
Walaupun sektor perkhidmatan menunjukkan pemulihan tetapi terdapat penurunan yang ketara dalam pengeluaran pembuatan di tengah-tengah masalah kekurangan bekalan.
Matawang pound meningkat susulan bacaan yang memberangsangkan ini, tetapi kesuraman dalam data jualan runcit UK membantutkan peningkatan matawang itu lebih tinggi.


Minggu lepas matawang Greenback terpukul akibat kenyataan BoJ

Minggu lepas adalah minggu yang paling menakutkan buat matawang US Dollar. US Dollar didagangkan dengan sangat rendah melawan matawang utama lain terutamanya matawang Japanese Yen dan New Zealand Dollar.
USD/JPY menjunam daripada paras harga 105.60 ke harga 102 setelah Bank of Japan mengeluarkan kenyataan yang sederhana mengenai perangsang ekonomi.
US Dollar 1Day
Dengan ekonomi yang makin merosot dan Yen yang semakin menguat, pelabur yakin bahawa BoJ akan mengeluarkan kenyataan yang sangat kuat.
Walaubagaimanapun, central bank Jepun hanya akan melakukan belian ETF dan peminjaman dengan kadar yang sedikit.
BoJ juga menyangkal jangkaan orang ramai dengan tidak memotong interest rate, tidak meningkatkan pembelian bond malah tidak menunjukkan minat dalam penggunaan wang helikopter.
Ini sekaligus menyebabkan Yen terbang menguat.
 Apa yang dinantikan adalah mesyuarat seterusnya BoJ pada September nanti dan adakah BoJ akan mengambil keputusan yang lebih lemah atau kuat berbanding bulan ini?
Rabu akan datang, Abe akan mengumumkan pakej perangsang ekonomi baru dan ramai melihat akan berlakunya rebound USD/JPY.
Namun jika bajet tambahan hanyalah kecil, ia akan mengecewakan para pelabur dan USD/JPY mungkin akan mencari harga 100.
Antara yang menyebabkan matawang Greenback melemah adalah laporan ekonomi Amerika Syarikat yang mengecewakan.
Pertumbuhan ekonomi Amerika Syarikat dalam suku tahun kedua hanya berkembang sebanyak 1.2%, dan rendah berbanding yang dijangkakan iaitu sebanyak 2.5%.
Minggu akan datang melihatkan mesyuarat Reserve Bank of Australia dan Bank of England akan membincangkan dasar kewangan.
Manakala Amerika Syarikat akan sibuk dengan laporan NFP pada jumaat nanti.


Yen Menjunam Menjelang Laporan Minit Mesyuarat Mac

Yen menjunam menjelang laporan minit mesyuarat yang akan diadakan pada Selasa sementara Aussie diniagakan stabil menjelang mesyuarat semakan dasar terkini.
US Dollar Index yang mengukur kekuatan US Dollar berbanding matawang utama yang lain kali terakhir dinilai pada 98.98, meningkat sebanyak 0.08 peratus.
Dalam sesi ini, USD/JPY didagang sedikit berubah pada 111.94, meningkat sebanyak 0.09 peratus manakala AUD/USD meningkat sebanyak 0.04 peratus.
Di Jepun, Bank Pusat Jepun akan mengeluarkan laporan minit mesyuarat dasar Mac dan data pembuatan Caixin bagi bulan April dengan jangkaan pada 51.2. Kemudian, Reserve Bank of Australia dijangka akan mengeluarkan semakan dasar monetari terbarunya dengan kebanyakan penganalisismenjangkakan bahawa kadar akan dikekalkan pada paras 1.5 peratus.
 Semalam, US Dollar diniagakan lebih tinggi berbanding sekumpulan matawang yang lain walaupun beberapa data ekonomi sebelum ini dikeluarkan sedikit mengecewakan disamping komen bullish daripada Setiausaha Perbendaharaan AS, Steven Mnuchin yang hanya memberi sedikit impak pada Greenback.
Dalam dagangan yang agak sedikit sederhana sempena Hari Pekerja di Eropah, US Dollar memperlahankan kerugian walaupun data pembuatan dan perbelanjaan menjunam.
Institut Pengurusan Bekalan berkata bahawa indeks perkilangan merosot kepada bacaan 54.8 bulan lepas, iaitu bacaan terendah sejak Disember.
Dalam laporan berasingan, Jabatan Perdagangan AS meramalkan penurunan yang lebih perlahan kepada 0.4 peratus daripada 1.8 pada bulan sebelumnya.
Selain itu, GBP/USD mula menjunam daripada paras tertinggi yang dicapai dalam tempoh enam bulan selepas muncul spekulasi mengenai pemimpin-pemimpin Eropah yang mungkin menuntut UK untuk membayar liabiliti kepada blok terbabit sebelum sebarang perjanjian baru boleh dibincangkan.


Emas Susut Menjelang Pembukaan Pasaran Eropah

Pasaran emas sedikit turun pada sesi pasaran Asia pagi ini, walau bagaimanapun kekal kukuh di paras tertinggi sejak 2 minggu lalu berikutan kesan positif pada data ekonomi Jepun, dan sehingga tempoh pengetatan polisi US lebih jelas.
Harga emas merosot 0.03% kepada $1,259.50 ounce.
Di Jepun, perbelanjaan isi rumah bulanan bagi bulan Jun meningkat 2.3% , kenaikan 0.6% daripada bulan sebelumnya. Data tahunan juga meningkat kepada 1.5%. Kadar pengangguran pula jatuh kepada 2.8% daripada 3.1% bulan lepas.
Dalam dagangan sebelum ini, pasaran emas di lihat berada pada paras tertinggi mingguan kemudian jatuh sedikit berikutan kekuatan pada dolar US melalui data-data ekonomi mereka semalam.
 Keputusan FOMC untuk mengekalkan kadar faedah mereka awal pagi semalam telah di jangka oleh penganalisa pasaran. Walaupun kadar faedah masih berada dalam julat sasaran 1%-1.25%, tetapi bank pusat masih menyatakan kebimbangan mereka terhadap kadar inflasi yang bergerak perlahan di bawah sasaran 2%.
Harga Indeks US dolar telah turun ke paras 14 minggu terendah pada sesi pasaran Asia semalam, namun telah pulih berikutan data-data positif ekonomi US pada peningkatan tuntutan pengangguran dan indeks barangan teras.
Namun emas di jangka akan meneruskan peningkatan hari ini berikutan penurunan kadar faedah bank pusat US di lihat masih jauh dan lambat.
Pasaran emas sensitif dengan perubahan dolar US. Kenaikan nilai dolar mengurangkan permintaan terhadap emas kerana harga semakin mahal untuk dibeli oleh pemilik matawang asing yang lain.


Analisis GOLD – Masih Belum Mengalah, Sasar Ke Paras $1,800

Meneliti pergerakan harga emas pada carta XAU/USD yang mengukur nilai emas berbanding US dolar, harga telah mengecewakan pelabur apabila membuat penurunan setelah mencapai paras tertinggi 8 minggu.
Mencapai paras ketinggian sekitar 1790.00, harga susut semula di bawah paras halangan Moving Average 50 (MA50) pada rangka masa 1 jam pergerakan harga mengundang resah para pelabur dengan isyarat untuk penurunan harga tersebut.
Namun, harga disokong di paras 1765.00 yang merupakan zon RBS (resistance become support) terbaru dan pamerkan peningkatan semula semalam.
Sentimen berisiko pasaran turut memberi sokongan terhadap permintaan emas sementara pengukuhan US dolar pula dibayangi penurunan pada hasil perbendaharaan AS.
Menyambung dagangan pada Rabu, harga meneruskan kenaikan menguji paras ketinggian yang dicapai awal minggu.
Penganalisis sebelum ini telah menjangkakan kenaikan harga emas emas untuk menuju paras tumpuan pada 1800.00
 Sekiranya kenaikan berjaya diteruskan, paras 1800.00 akan diuji dan berkemungkinan harga boleh meningkat lebih tinggi untuk mencatatkan paras ketinggian terbaru.
Namun jika harga sekali lagi gagal mengekalkan kenaikan, penurunan semula harga akan kembali ke zon RBS 1765.00.
Harga yang jatuh lebih rendah di bawah zon tersebut bakal menuju semula ke paras-paras tumpuan sebelum ini seperti di paras 1745.00 atau 1720.00 yang lebih rendah.
Lihat gambar carta harga XAU/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI